Ukrainan gezurra ari du –\n“Gerra bultzatzen dutenek beti aipatzen dituzte arrazoi nobleak: bakearen izenean hiltzen dute, Jainkoaren izenean, zibilizazioaren izenean, aurrerapenaren izenean, demokraziaren izenean. Gerra eragileek inoiz ez dute zintzotasunez aitortuko: “Nik lapurtzeko (ondasunak, baliabideak, lurraldeak) hiltzen dut”\nEduardo Galeanoren hitz hauek egiatik oso hurbil daudela esango nuke, Ukrainan gertatzen ari denaren karira. Izan ere, gerran lehen biktima egia da, propagandak pozoitu eta ezkutatu egiten du zer gertatzen den eta zergatik. Errusiak bere aldetik, eta NATOk beretik, ura bere errotara eramateko hitza usteltzen dute.\nGerra. Otto Dix\nBistan da, Putin ez duela Mendebaldeko mehatxuak edo Ukrainako eskuin muturreko gutxiengo txiki baina militante batek inbaditzera bultzatu. Aldi berean, onartu behar da Mendebaldeko ekintzek bidea prestatzen lagundu dutela. Ez bakarrik 1991tik aurrera NATOren hedapenak Errusia inguratu duelako edo bere militaristei Bigarren Mundu Gerran suntsitutako lurrak berriro mehatxupean daudela esateko ahalmena eman dielako. Azken finean, Putinek Donbassen gutxiengoak defendatzeko aitzakia NATOk askotan erabili (Balkanetan esaterako) duen liburu «humanitario» batean oinarritzen da.\nPutinen amarruak harago, aditu askoren arabera: Prestaketa militar luzeek eta operazioen tamainak argi uzten dute Errusiaren helburuak ez direla Donetsk eta Luhanskeko bi “Errepublika sezesionistetara” mugatzen. Errusiak inbasio honekin lortu nahi duena ulertzeko, Putinen otsailaren 21eko diskurtsora jo behar da, bertan Ukrainak Estatuaren subiranotasunerako duen eskubidea ukatu baitzuen (Sobiet batasunaren -komunismoaren- garaietan Ukraina artifizialki nazioa bihurtua izan zela Errusia Amaren kaltetan). Inbasioaren helburua, beraz, baliteke egun indarrean dagoen Ukrainaren erregimen-aldaketa eragitea da, inbasio militar baten bidez, eta Ukraina errusiarren mende jartzea.\nIzan ere, Errusiako operazio militarrak ezin dira 2014koekin alderatu, Errusiak Krimea erantsi eta Donbassen gerra egoera iraunkor bat sortu zuenean. Era berean, ezin dugu alderatu egungo inbasioa 2008ko gerra errusiar-georgiarrarekin, orduan militar errusiarrek Tbilisi arte aurrera egin eta Mikhail Saakashvili agintetik bota zezaketelako, baina ez zuten egin. Egun, Ukrainaren inbasio errusiarraren helburua erabateko nagusitasuna da. Bide batez, Ukrainan moteltze-eremu independente eta errusiazale bat sortzeaz gainera herrialdearen zati hori anexionatuz. AEBek 2003an Iraken egindako inbasioarekin konpara daiteke, hondamendi-emaitzekin. Putinek lortuko du asmo hori aurrera eramatea? Ikusteke dago.\nDena den, auzia bere osotasunean ikustatzeko, gatazka eremu eta maila desberdinak bereizi behar dira, naiz eta modu batez edo bestez loturik egon: Alde batetik, Errusiaren eta AEBen arteko harremanak; eta Errusiaren eta Ukrainaren artekoak, bestetik.\nLehenengoa. Estatu Batuek 1993an Bill Clinton demokrata presidente zela hartutako erabakia da, NATO indartzea ez ezik -Sobietar Batasunaren aurka egiteko eratutako aliantza militarra da-, baita ekialderantz zabaltzeko ere. Beste aukera batzuk, hala nola NATOren desegitea, Europan Errusia barne hartzen zuen segurtasun-arkitektura komun baten bilaketa, ez ziren aintzat hartu. Jakina, ekialderako hedapen militar amaigabe honek errusiar erresistentziarekin topo egingo zuen.\nZalantzak zalantza, orain arte, Errusia bere buruaz seguru sentitu da 2008tik egin dituen erreforma militar masiboen ondoren, Txetxenian, Georgian, Sirian, Libian eta beste leku batzuetan egin dituen kanpaina militar “arrakastatsuen” ondoren, baina baita Errusiak, bere milioi soldaduekin, Europan botere militar nagusia duelako ere.\nOrduan, zergatik oraingo krisia? Neurri batean, gatazka hau, Putinek 2021eko abenduaren 17an bere eskaerak egin zituenean NATO 1997ko posizioetara itzultzeko, ez zen Kievera edo Bruselara joan, Washingtonera baizik. Putin Bideni zuzendu zitzaion potentzia hegemonikoaren hizkuntza berean: ekialdeko Europaren muga geopolitikoak atzeraraztea, Errusiak orain hori egiteko baliabideak dituelako, 1990eko hamarkadan Estatu Batuek izan zuten portaeraren arabera.\nNoraino joan daiteke Putinen ofentsiba? Badirudi Putinek ez duela muturreraino joan, funtzionario estatubatuarrek ere onartzen duten bezala, eta horrek esan nahi du oraindik posible dela irtenbide diplomatiko bat. Eta mendebaldeko eliteek ondo egingo lukete irtenbide horren alde egitea Putinek itzulerarik gabeko puntua igaro baino lehen, alternatiba ez baita inorentzat ona izango. Alabaina, auskalo.\nBigarrena, Ukraina estatu handia baina hauskorra da. Alde batetik, haren barne-osaerak -errusiar ugari ekialdean eta hegoaldean, eta mendebaldearen aldeko biztanleria Halytxen-; Bestetik, Errusiaren eta NATOren eta Europar Batasunaren arteko kokapen geopolitikoak kalte egiten dio. 2004an, “Iraultza Laranja”ren ondoren, Victor Yanukovich errusiazalea boterera itzuli zen. Euromaidanen ondoren ere, Errusiaren eta Mendebaldearen arteko oreka birsortzeko aukera benetakoa zen. Baina aukera hori Krimearen errusiar anexioak eta Donbassko gerrak zapuztu zuten. 2014aren ondoren, buruzagi ukrainar bakar batek ere ezin zuen Errusiarekin konpromisoa hartu, eta are gutxiago jarrera errusiazaleak adierazi. Errusiaren ekimenek Ukraina mendebalderantz bultzatu zuten, eta barne politika, berriz, errusiarren aurkako nazionalismorantz.\nHau da (adituen laguntzaz) egungo egoerari buruz esan dezakedana. Alabaina, harago jo nahiko nuke drama honen inguruko azalpen historikoak emanaz. Aspaldiko baitzait (Nazio arazoa marxismoaren ikuspegitik aztertzen hasi nintzenetik, hain zuzen) Ukrainarekiko nire miresmena. Putinek Lenin laidoztatu du Autodeterminazio eskubidea indarrean jarri zuelako, eta horrek gogorarazi dit Leninek Stalini egin zion errieta berau georgiarra izanik errusiar chauvinista bihurtu zelako\nUkraina Europako herrialderik tragikoenetako bat da, historian zehar izugarri sufritu duena. Estatu independente gisa jaio zen Lehen Mundu Gerrako izugarrikerien pean, Errusiako gerra zibilak bere lurretan izan zituen gertakizun odoltsuenak. Stalinek 1932-33an lurra nahitaez kolektibizatu zuenean, Ukrainan Holodomor izeneko gosetearen ondoren 7 eta 10 milioi pertsona artean hil izan zituen. Bigarren Mundu Gerran, nazien okupazio indarrek milioika ukrainar esklabo gisa erabili zituzten, judu ukrainarrak eta beste gutxiengo batzuk akabatu zituzten, eta Alemaniako okupazio indarren eta tropa sobietarren arteko gudu gogorrenetako batzuk Ukrainan gertatu ziren. Ukrainako galerak 5 eta 7 milioi artekoak izan ziren II Mundu Gerran. Sobietar Batasunaren kolapsoa oso mingarria izan zen Ukrainarentzat; adierazle batek haren sufrimendu izugarria laburbiltzen du: ukrainarrak 52 milioi izatetik, 1991n SESB erori zenean 43 milioi izatera igaro ziren. Orain, Ukraina biktima da berriro.\nEzin ukatu Ukraina mendetan izan dela Errusiak zanpatutako nazio bat, eta bere ondasunak ustiatuak izateaz gain bere izaera nazionala eta bere lurraldea etengabe erasota izan dela. Errusiako iraultza sobietarrak lehenengo urteetan Ukraina nazioa bezala aitortua eta onartua izan zen, berezko hizkuntza eta kultura loraldia ezagutu zuen, estalinismoaren eraginez sobietartasunarekin mozorrotutako errusiar asimilazio bortitza jasan zuen. Troskik ukraniar independentzia aldarrikatu zuen.\nBigarren mundu gerran ukraniar asko naziekin aliatu izan ziren, ulergarria zen errusiarrekiko amorrua onartezina zen jarrera faxista bilakatu zen Ukraniarren kalterako ere Garaipenaren ondoren, gutxi batzuen erruengatik (faxista ukraniarrak gutxiengoa baitziren) Ukrainia eta Baltiar errepublikak, tartaroak eta abarrek Stalinen zigor gupidagabea jasan zuten.\nSobiet Batasunaren desegitearekin Ukrainak independentzia lortu zuen. Errusian bezala, neoliberalismoari moldatu zen eta burokrata zaharrak satrapa berriak bihurtu ziren, eta nazionalismo eskuindarrak gora egin zuen, ukraniar demokrazia pobretuz (Putinen Errusian antzeko) Ukrainan zegoen aniztasun etnikoari irtenbide demokratiko bat eman beharrean batasun uniformatzaile eta chauvinismo antierrusiarra xaxatuz. Une horretan ere, konprenigarria zen gorrotoa onargarria ez zen jarrerak irabazi zuen eta horrek Donetsk-eko lurraldean arazoa are gerra piztuz.\n1991eko independentziaz geroztik, Ukrainak hizkuntza ofizial bakarra, ukrainera, aitortzen zuen estatu bateratua izaten jarraitu du, nahiz eta jakin biztanleriaren zati handi batek errusiera zuela ama hizkuntza. Ez dut gogoan izan nahi 2014 eta 2015ean Minskeko akordioek, Donbassen bake iraunkorrerako bidea ireki behar zutenek, herrialdearen federalizazioa eskatzen zietela Ukrainako agintariei, egitasmo hori, alabaina, ez dutela aurrera egin. Alabaina, horrek ez du, inondik inora, justifikatzen Ukrainaren zatiketa nazionala eta Errusiarren parte-hartze militarra.\nBukatzeko, Putin Errusiako presidenteak Donetsk eta Luhansk, eskualde banatuen independentzia formalki onartu du, eta horren aitzakian tropa errusiarrak bidali ditu zonaldera, ustez bakea mantentzeko. Galeanok arrazoia zuen, gezurra galanta.\nNire desioa litzateke Ukraina independente, burujabea, eta demokratikoa gauzatzea, non izaera nazional desberdinak (ukrainar soilak eta errusiar-ukrainarrak) bere tokia aurkitzen duten, errepublika federal gisa. Bere burua Bloketik kanpo kokatua, neutrala eta ez lerrokatua Errusia edo NATOren baitan. Azken finean, Nazio Batuaren babesean. Eta gu euskaldunok, badugu garaia gogoratzeko herri honek NATOren barruan egotearen aurka azaldu zela erreferendumean.\nUkrainan eta gurean, egia zor.\nUkrainan gezurra ari du Ukrainan gezurra ari du Ukrainan gezurra ari du Ukrainan gezurra ari du Ukrainan gezurra ari du Ukrainan gezurra ari du Ukrainan gezurra ari du Ukrainan gezurra ari du\negia zor, Errusia, gerra, Inperialismoa, NATO, Ukraina, Ukrainan gezurra ari du, Ukrania\n65 pentsamendu “Ukrainan gezurra ari du”-ri buruz\nEkhi 2022-03-02 10:34\nZe galduta gauden europearrok, eta ze erraza den gu manipulatzea. Bikila gixajoak ez du maltzurkeriaz egiten, beste biktima bat da, gu guztiok bezala, baina horrelako textuak argitaratuz, jakin eta nahi gabe, bere alea jartzen ari da aspalditik herritar xume guztion kontra martxan dagoen guda honetan.\nbilboko abertzalea 2022-03-02 12:05\nOrain jakin da atzo europako Parlamentuan Ukrania Europar Batasunean sartzearen aldeko bozketa egin zela: 637 alde 13 aurka eta abstentzioa batzuk.\nEhbilduko ordezkaria ez zuen babestu eskaera !!!\nERC, PDCAT, EAJPNV, eskozia, gales eta beste nazio gutxituen ordezkariak alde egin zuten aho batez.\nNiri dagokidanez, akaboa: agur EHBildu betiko eta betiko.\ntornulari 2022-03-02 12:27\nNATOk Errusia inguratu diozula diozu. Mapa ikusita, nekez esango nuek “inguratu” duela. Ez zait AEBko inperialismoa gustatzen, baina Putinek hasitako gerra justifikaezina iruditzen zait, ematen diren argudioak entzunda.\nJoxe Iriarte, Bikila 2022-03-02 12:29\nEkhi. Iritzi hau idaztzeko historia eta egungo egoeraz irakurritako ikuspegi desberdinak hartu nituenn kontuan. Oker nagoela, hori posible da, baina argitu iezadazu zertan jartzen dudan nire alea herritar xumen arkako gerra honetan. Esan nahi didazu gerra zale edo gera konplizea naizela?. Ni alderantziz esango buke, baina esan bezala argitu iezadazu.\nBeste gauza. Ukrainia, independiente eta neutrala izatearen alde egoteak ez du zertan izan behar Ukrainia Europear Batasunean kokatu beharra. Europa Inperialista honetan hain zuzen ,edo NATOn. Eta jakina, ezta Errusiar inpèrioaren gatibu. Bastean edo bestean nahi dutenek bloke dinamikan erortzen dira.\nimmigrazioaren ondorioak 2022-03-02 12:30\nErrusiar immigrazioa Ukrainian masiboki sartzea arazo askoren iturri da. Euskal Herrian arazo handia dugu horrekin. Larriena da eliteko “abertzale” askok immigrazio masioboaren alde egiten dutela lan. Euskara eta EHren aurka egiten dute.\nBTS 2022-03-02 15:09\nGuillermo 2022-03-02 17:09\nJadanik aipatu du iruzkin batek baina halere nabarmenduko det nik ere. Errusiaren muga ikusiz gero, agerian geratzen da Errusiak pairatzen ari den ustezko “inguruketa” hori ez dela existitzen, soilik Norbegia eta Estonia baitira Errusiak bizilaguntzat dituen NATOko kide bakarrak. Eta azken finean zer da izango da hori? Haren muga osoaren %1 baino gutxiago ziur aski, nahiz eta errusiar propagandak horren inplikazioak handitu.\nAldiz, Ukrainiak errusiar tentakuluz inguraturik dago 4 fronte desberdinetik: Errusia bera ekialdetik, arerioaren laguna Bielorrusia iparraldetik, okupatutako Krimea hegoaldetik eta Transnitria estatu mirabea mendebaldetik. ¿Nork dauka “inguratuta” dagoela esateko eskubide gehien, beraz?\njosu naberan 2022-03-02 18:15\nnire aldetik, ñabardura zenbait, egun Ukrainan gertatzen dena osotoro ulertu ahal izateko.\nLehenik, protagonista GUZTIAK zeintzuk diren jakitea,\nEta bigarrenik, protagonista GUZTI HORIEN jatorria (ASZENDENTZIA) zein den jakitea.\nGeroago, horrek gtazka politiko-militarra erraz ulertzeko modua eman dezake.\nHasteko, ez nauk batere arrazista, hasteko; baina ARIOEK (“indoeuroparrek”) gizarte-eredu inpresentablea ditek; gizarte-erdu patriarkala, klasista eta hierarkikoa. Niretzat, bederen irentezina.\nOrduan, Ukraina Mendebaldea, ARIO-GERMANIKOA dituk jatorriz eta (orokorki) baita portaeraz ere. Ez duk bazter uzteko kontua han prostituzioa eta umeen trafikoa gertatzea.\nUkaina Ekialdea, ordea, ARIOA duk, baitere, populazio gehiena (%70a), baina ARIO ESLAVIARRA. Horietariko asko kolono errusiarra, baina ez DENAK, ezta gutxiagori ere: zeren bertako populua autoktono ere han zegok: KOSAKOAK.\nEta KOSAKOAK ez dituk ARIO, zorionez, baizik eta jatorriz PALEOSIBERIAR, zorionez.\nEta paleosiberiarrak direnez (pre-indoeuroparrak) euskeraren senide dituk (Yeniseiko KET hizkuntza bezala, euskeraren gramatika-egitura berbera daukana). Beraz, euskeratik interpreta ahal dizkiat haien izenen toponimia (BOHORI, (*boro-hiri “hiriburua), etab.\nBeraz, hor bada 3. protagonista hori, Hedabideetan azaltzen ez dena, eta nire synpatia duena.\nPOTITIKAREN areetara jaitsiz, badirudi BI INPERIO MILITARISTA aurkatzen direla, baina ERAROTZAILE BAKAR BAKER BAU: ERRUSIA. Baina hori ere ez duk egia berdaderoa, Elexpuruk bikain asko azaltzen duenez.\nEgiaz, Errusiari ez zaiok interesatzen gerra hau, galtzeko ale gztiak ditu-eta: batetik, ez zaio interesatzen Ukrainiako gatazki pizterik (edota BERpizterik)\nBestetik, Errusiari Europarekiko lokarriak mantentzea interesatzen zaiok (batik bat ekonomia aldetik).\nBaita Europari berari ere, nahiz eta oraintxe bertan, Atlantismoaren presioagatik, gatazkan sartu den.\nOrduan, zeini interesatzen zaio, benetan GERRA hau?.\nBistan da, AEBei. Horiek bai daukatela gerrarako motibazioa (arrazoi mordoxka batengatik)\nBeraz, argi datza ZEIN IZAN DEN BENETAKO ERASOTZAILEA, Joan Martinen azalpena eta analista politiko zuhurren iritziak aditzea besterik ez dago.\nJoxe Iriarte, Bikila 2022-03-02 19:02\nErrusiari ez zaio interesatzen guerra hau. Herriari ez, PUtinei bai. Eta oso ondo preparatu du ofensiba. Ze argumento bitxia bezain absurdua ez du nahoi baino egin du. Norbaitek bultzatu du Putin gerrara? Antifaxismoak? (Putin baino fatxago gutxi mundu honetan) Edi agian egun horretan drogatua zegoen? Polemika aldrebes eta neurotiko gainetik… Guera hau gerarazi behar da ez, du zentzurik eta kriminala da. AEBak Iraken egin zuen antzekoa. Idea simple horrekin dos ez dagoena ba….\njosu naberan 2022-03-02 22:26\ngabon, Joxe (barka, Elexpuruarenaz gain, hirea esan nahi nian)\nNi bat niagok hirekin Putis ganster mafiosoa dela, Biden eta beste batzuen tamaina berean, edo are gehiago. Baina kasu honetan ez duk PERTSONA BANAKOEN kontua, baizik eta arazo geoestrategiko bat.\nPutin bera militar estratega oso abilez inguratuta zegok, bistakoa da hori.\nBaina EZ, Rusiari ez zaiok interesatzen Ukrainako zauriak berpiztea. Hala, Errusiak pazientziaz ihardun duk, esperoan luzaz, harik eta OTAN-ek, AEB Handia gidari dela, GB monagilloa aldamenean duela, eta Europa iñozoa eurekin desgogara dutela, Ukrainiako muga bertan sartu duen muturra (gainera Ukrainari OTANen sartu dadila eskatuz, ondo jakinik hori irenstezina dela Errusiarentzat. Baina AEBek ondo kalkulatuta zernoraino probokatu ahal duten Errusia.\nEta probokatu dute, benetan. Baina nola ez ba probokatu? Bere atarian bertan elefantea sartuta, nola ez sugea oldartu.\nEta sugeGORRIA OLDARTU EGIN DUK, noski. Gero beste kontu bat dok “gure” Hedabide salduenek pheredikatzen digunena, hik ongi azaltzen duanez.\nBera, Joxe, zein izan dela uste al duk gerra honen zirikatzaile? Gerra bat derrigorrez behar duena, arrazoi ekonomiko-politiko eta Inperio dekadentea delako jada etaurak ARRE bihurtzea nahi duelako, bere miseria guztiak estaltzeko.\nBeraz, nik uste argi dagoela zergatik “Errusiak berak nahi ez izan arren, Ukrainia inbaditu” izana.\nEkhi 2022-03-02 23:20\nErrusia sartu da sartu nahi zuten tokian. Eszenatoki aparta sortu da datozen urteetan ezarriko dituzten neurrientzat, eta Bikila bezalako jendeak, asmoa onez eta bidezko gauzak defendatu nahian, atzamarrari buruzko artikulu burutsuak eta oinarri historikodunak idazten jarraituko du.\nBitartean, ilargia gure gainean eroriko da, baina aaai inperialistak, aaai geopolitika.\njosu naberan 2022-03-02 23:55\nEkhi, hik ere “ilargia gure gainean eroriko” den beldurra?\nBada, betidanik izan ditek euskaldunek Firmamentoa gainera eroriko ote zaigun beldurra.\nHorrexegatik esaten diagu: EUTSI GOIARI!. EUTSI!\nEta azkenean erori eginen zaiguk EGUNEN BATEAN. hALA IZANEN OTE, LAVROW JAUNA? aLA BESTEEI BELDURRA SARTZEKO BAKARRIK?!!\nBadaezpadan ere…Eutsi tinko Goiari!\nZer egin dezakegu, Lenin jauna, zer egin? -“Antolatu!” erantzuten zitean beti.\nBaina ez antolatu halako menisfestazio hutsalak “Gerrari ez” edo “Bakeari bai” txotxoloak bezain hutsalak goiburutzat hartuz. Behintzat sala ditzagun Euskal Herriko armagileak eta trafikatzaileak, izen-abizen eta guzti.\njosu naberan 2022-03-03 09:23\nZein litzateke ataka honen irtenbidea:\nUkraina Europako Batasunean sartzea?; Ukraina Errusiaren eremuan sartzea (edo mantentzea)?; Ukraina subirano eta independentea?\nNoski, ene iritzirako, Ukrainaren subironautza dela, PRINTZIPIOZ, egokiena. Baina AUZIA HONAKO HAU DUK: Kiev-eko egungo Gobernu ultramontano horrekin, gaurkoz bederen, ideal hori EZ DELA POSIBLE. Gaurkoz. Orain, Errusiak lortuko balu erregimen fatxa-nazista hori kanporatzea… Eta horixe da Errusiak eskatzen duen gauza bakarra, bere tankerio-espektakulu mundialarekin: Kieveko militarrek egungo gobernu horri paso egitea eta militarrekin eurekin negoziatzea zuzenean Ukrainaren etorkizuna.\nHala ulertzen diat nik behintzat egungo EGOERA.\nEta bitartean, setio horreki itxarotea, harik eta populasio gehienak ihes egin arte, zibililen ezkutuaz baliatzen diren zakurtzat “heroia” ganster horiek agerian geratu eta “akatu” arte.\nBestela, “ongi” Europako Legebiltzarrak bere besoak zabaltzea Ukrainari, Baina hori bai litzatekeela HARTZA HANDIAREN (Atlantismoaren) besarkata mortala! Hori ez duk benetako aterabidea. Horrela ulertzen diat EH.Bilduren abstentzioa. Ala EZETZ BOROBILA izan beharko?\nAtaka honetan nire lagun KOSAKOEN iritzia ezagutuko nahi niakek: Hango “lautadakoen” (LUGANSK) eta “bailalakoen” (DONBASS) iritzia jakitea.\nEta ataka zail honetan zer iritzi zuona? Bikilarena ez diat ongi ulertzen, zein haizetarantz dagoen, PRAKTIKAN.\njosu naberan 2022-03-03 09:52\nA, barka biezate txakurtxoek euren aipamena egiteagatik, inolako zerikusirik ez duten arren gatazka honetan, ezta humanoideen inolak gatazkatan.\nZere sakon-sakonera joaz gero, gizonezkook eta geure patriarkalismoak gaituk errudun, duela 5.000 urtetik honantz gerrak egiten baino ez diagu jakin!\nBestelako manua eta mandua behar dinagu! Ea zuen tornuia noiz iristen dun!\nJoxe Iriarte, Bikila 2022-03-03 11:59\nGuk, Errusia (*) federazioko Alderdi Komunistako kideok, Langileen Alderdi Iraultzaileak, Errusiar Mugimendu Sozialistak, Ezker Sozialistaren Ekintzak, ezkerrari atxikitako errusiar herritarrek eta ikuspegi demokratikoek, argi utzi nahi dugu #Ukraina lurraldeko etsaitasunaren eragileari buruzko ING:\n• Vladimir #Putin presidente errusiarrak Ukraina inbaditzeko hartutako erabakia gaitzesten dugu, eta horrek milaka pertsona hilko ditu bi aldeetan. Bi herrialdeetako langileen egoera ekonomikoa okertu egingo da. Gaur egungo inbasioaren helburua atzerriko politikari dagokionez errusiar buruzagien zirkulu estu baten anbizio desatseginak asetzea baino ez da, eta barne poliziari dagokionez, gobernu errusiarraren porroten arreta desbideratzeko modu bat ere bada;\n• Agintari errusiarrei exijitzen diegu berehala amai diezaiotela ukrainar herriko gure anai-arreben aurkako erasoa;.\nAldarrarikapen hau itzultzaile neuronalarekin itzuli dut (bikila)\njosu naberan 2022-03-03 12:37\nJoxe, “manifestu” horretan sekulako hutsunea zegok: UKRAINAko gatazkan NATOren Atlantismoak duen erru nagusia.\nHorrek, edozeinentzat BEGIEN BISTAKOA izanik, arras bitxia egiten zait aipamentxo bat ere merezi ez izatea.\nTOPOren bat zegok, agian?\nJosu Lavin 2022-03-03 12:50\nZure azken iruzkinarekin bat nator bete betean.\nArio arrazista guztien kontra eta antiario arrazista guztien kontra.\nGora herrialdeen arteko bakea!\nnegozioa... 2022-03-03 14:12\n… Europako Batasunak eta AEBek Errusiaren aurkako zigor ekonomikoak hartzeko orduan tentuz jokatu dute. Energiaren alorra zigorretatik kanpo utzi dute, Europak Errusiaren gasaren eta petrolioaren menpekotasun handia duelako: gasaren heren batetik gora eta petrolioaren laurdena lortzen du Errusiatik… Iragarpen guztiak bete egin dira, eta Ukrainako gerrak energiaren garestitze handi bat ekarri du. Gasaren prezioa %60 ere igo da, nahiz eta Errusiak artean ez dion utzi Mendebaldea hornitzeari. Petrolioak 110 dolarren muga hautsi du, eta haren eragina nabarmena da Euskal Herriko gasolindegietan ere … (berria)\njosu naberan 2022-03-03 15:18\n“Gora konkordia!” Hara TOPOa.\nDena dela, “ario-kontu” hori nitaz badoa ala ez, nire partetik ñabarduratxo bat: ARIOEZ eta EZ-ARIOEZ nabilenean ez naiz ari herri xehearen izenea. Herri xehea HERRIKOA duk eta kitto. Iherkiaz eta manduen manuaz eta maneiuaz ari naiz.\nIzan ere denok dauzkagu gure kuzgu-aurrejuzgu eta metakuzgu, denetarikoak, dela ariek nahiz meta-arioek.\nÑabardura horixe besterik ez.\nBestela hemen eta mundu osoan, NEGOZIOAK agintzen du, bistan dago.\nEta seguru oligarkak euren artean ongi konpontzen direla, Mendebaldekoo nahiz Errusiakoak.\nJosu Lavin 2022-03-03 15:26\ns.f. gogaidetasun, irizkidetasun, adiskidetasun, elkartasun, adostasun, konkordia\nHorixe, herrialdeen arteko konkordia!\nHerrien arteko elkarrekiko bihotza!\nAmonamantangorri 2022-03-03 15:53\nTrotskik, sortzez judu ukraniarra izanda, bere azken urteetan Ukrainaren independentziaren alde egonda eta Stalini kasik edozer gauza leporatzeko kapaz izanda ere, ez zuen Holodomor delako “gosete planifikatua” behin ere aipatu. Haren inongo testutan ez dago. Arraroa…\nAldiz, Holodomor delakoaren salaketa, beti-beti, ukrainar nazionalismoaren eta Gerra Hotzeko propaganda-aparatuen eskutik dator. Jakina goseteak izan zirela hamarkada haietan, ez Ukrainan bakarrik; ordea, beste auzi bat da honen iraupena, kausak, hedadura eta beste.\nHitlerren iritziz, ukrainar herria azpiratua, jopu edo esklabotza egoeran, analfabetismoan kateatua eduki behar da. Germaniar kolonoentzako izango den lurralde oparoan, Ukrainako biztanleriaren gehiena soberan dago.\nSobiet Batasunak, aldiz, ukrainar nazioa aitortu eta errepublika bilakatu zuen. Lurraldetasunaren kontua ez zait argi geratu, kontu nahasgarria da, baina badirudi sekulan ukrainar izan gabeko lurrak eta Poloniak konkistatu zizkionak, besteren artean, bereganatu zituela Ukrainako Sobiet Errepublika Sozialistak. Hizkuntzari dagokionez, lehen aldiz, ukrainera batu zen eta estatus ofiziala eman zitzaion. Gaur egun “normalizazio prozesu” deritzona bultzatu zuten sovietarrek: milioika liburu argitaratu, autore klasikoak berpiztu, agintariei hizkuntza ikastea agindu…\nEzetz asmatu, Bigarren Mundu Gerran noren aldera joan ziren ukrainar nazionalista erreakzionarioak. Nazi armadaren laguntzaz poloniar eta juduak akabatzea denborapasa zeukatenak eta egun Ukrainan heroi nazional gisa tratatuak direnak.\nErrusiaren gaur egungo jokabideari dagokionez: mahaia ukabilaz jo du. Ezin zezakeen BERE mugen inguruan horrelako setioa jasan. Azpimarra dezagun BERE hori, izan ere, Errusiak ez du troparik Rio Bravoko mugan, Estatu Batuek Errusia inguruan bezala.\nHori ez da ezer justifikatzea. Euskal herritarrok badaukagu nahiko bizipen eta eskarmentu, jakiteko gatazka bat esplikatzen saiatzeak ez duela zertan esan nahi bateko eta besteko azioak justifikatzen ari garenik.\nIker2 2022-03-03 19:04\nAmonamantangorrii, hori bai historia istorioekin nahastea. Holodomorra ez zen gosete soil bat izan Ukraniar nekazalgunea gosez erailtzea izan zen. Donbas eta hirietan (ordurako errusiartuak) ez zuten gosetea eragin. Txetxeniarrak, ingusak, Kalmukyarrak, alemandarrak, jehovaren lekukoak, kurduak ,tatariarrak etabar sarraskitu zituzten, molestatu egiten zutelako, besterik gabe. Errusiarrak ez, sobiet batasuna parte handi batean errusiarra zelako, ez errusiarren jaiotzekiko gaiztotasun bategatik.\nUkraniarrek aukera izan zutenean ere basakeri latzak egin zituzten.\nErrusia orain estatu oso zapaltzailea da bai bertakoekin bai eta bere inguruan daudenekin, beraz Ukraniak alde egin nahi izatea normala da. Horrek ez du esan nahi Ukrainia herrialde demokratkoa denik, bai ordea askatasun apur bat merezi duenik.\nBestetik, Bikila, ondo dago Lenin eta Troskyk ziotena irakurtzea, baina garrantzitsuagoa da egin zutena ikertzea. Basati eta anker hutsak izan ziren.\njosu naberan 2022-03-03 19:58\nATZEKO hitza euskeran, atzerrikoa, Lavin jaunaren gustokoa.\nBazegok euskerazko berba bitxi bat ere, gogoratu: BAKEA\nBAKEA: *bedera-an-ike-en-era bakoitzari (BEDERA-an) dagokion neurria (IKE-en-ERA)\nHori bai dela litzatekeela benetako JUSTIZIA eta BAKEA!\neTA orduan sobera asko, “konkordia” meloso eta melodramatiko latindarrak.\nZe mania euskaldunon latinarekiko jitea.\nJulen 2022-03-03 20:58\nAmonamantangorri, baina zer ari zara esaten? Sobietar Batasunak errusiera inposatu zuen hamarkadatan inperio guztian, inperialismo guztiek egiten duten bezala. Ukrainera normalizatu zutela? Hori esaten dute espainolek ketxuarekiko, suspertzea izan zuela konkistaren ondoren, eta gero, azkenik, betiko istorioa, naturalki gailendu zela gizartean espainola, hain hizkuntza paregabea izanik, gainera amankomuna, eta abar eta abar ezaguna. Inperialismoak zuritzen dituzten ipuin guztiak antzera eraikita daude. Euskal Herrian izan dugun espainol eta frantsez inperialismoa izanik, antzeko inperialismoak zuritzen dituzten mitoak tragatzea oso tristea da. Mitoak eta ezjakintasuna nahasten direnean, gauza on gutxi.\njosu naberan 2022-03-03 22:32\nSovietarrek UKRAINIERA “normalizatu”. Zer esan nahi du “normalizatu” hitzak? Errusiera inposatu? Orduan sinesten diat. Bestela, ez.\nAixkideok, jabetzen ote gaituk zein ari den tragedia humanitario honen guztiaren atzean, humanoen patua ehotzen eta harilkatzen, seguru? Moira greziar tragikoa, ezen ez gure Mari Anderea bere Anbotoko kobaren sarreran ehuna harilkatzen.\nArmada-OTAN eta inbasio-ERRUSIARRAREN gainetik/ albotik/azpitik, oligarka guztien ELITE inoiz baino boteretsu bezain trinkoagoa duk: ARMEN eta GERRA GUZTIEN ZALDUNEN elitea. Apokalipsiako ZAZPI ZALDUNEN TROPA.\nHumanoek (jan, lo eta amets egiten duten gizaki hilkorrek elkar akatzen diharduten bitartean, Armagile globalizatuak, eskuz eskuz oratuta Hemen eta MUNDUAN (AEBetan, Errusian nahiz Pekinen), eskuak igurtziz ari dituk gozatzen, Mundu-Burtsako kotizazioan gora eta gora, KORRU-DANTZAN aRTOLATEKO, eskuak elkarri hertsiki eta kariñoz oratuta, armonia onean dantzan.\nHaiexek ditugu. Betiko haiexek: badakigu jada zeintzuk.\nPlandemian ere elkarrekin besoz beso zebiltzan beraiek, 2030-Agendaren etapak erretzen ari diren beraiek. Badakigu, ondo jakin ere ZEINTZUK; bestela, galdetu haien eledun nagusiei: Bill Gatees, Jeff Bessos, Black Rocks, eta… Kisinger zentenarioa berbera, oraindik bizi omen dena ur arreak nahastatzen!!!\nBelar txarrak betirako iraun eta iraunen!\njosu naberan 2022-03-04 09:47\nPlandemiaren eta Ukrainaren auzia (Darwinen pentsaera-eremuaren arabera),\nATZERA-JAUZI KUALITATIBOA da giza-espeziearen bilakaeran (eboluzioan) (aurreranzko jauzi kualitatiboa espero genuenontzat.\nEskerra BURUJABE ERAIKITZAILEAK sortzen ari direla (espero ez genuena, hau ere)\nJoxe Iriarte, Bikila 2022-03-04 10:31\nIkusten dudanez gaiak askotarako ematen du, eta zenbait galdera eta ekarpen (nirekin ados ez daudenak) interesgarriak iruditzen zaizkik. Beste batzuk tokiz kanpokoak. Dean den, hemen ikastea (gero norberak egin dezaka nahi duena) delako helburu bat.\nOndorengo hitzak Leon Troskirenak dira, itzultzaile neuronalaren bitartez euskeratuak.\n“Baina -Kremlinen lagunek oihukatuko dute- Ukraina Sobietarraren independentziak SESBetik banantzea esan nahiko luke? Zer du beldurgarri horrek? Erantzuten dugu. Arrotza zaigu estatuko mugekiko gurtza. Ez diogu eusten osotasun batu eta zatiezin baten posizioari. Azken finean, SESB eratzeak ere bere herri federatuek autodeterminaziorako duten eskubidea aitortzen du, hau da, banaketarako eskubidea. Horrela, Kremlineko oligarkia bera ere ez da ausartzen printzipio hori ukatzera, nahiz eta paperean bakarrik duen indarra. Ukraina independente baten auzia argi eta garbi planteatzeko ahalegin txikienak traizio kargupean berehala exekutatzea esan nahiko luke. Baina, hain zuzen ere, nahasmen arbuiagarri horrek, pentsamendu nazional aske ororen jazarpen gupidagabe horrek eraman ditu Ukrainako langileak, Errusia Handikoak baino askoz ere gehiago, Kremlinen nagusitasuna izugarri zapaltzailetzat hartzera.” (L.T 1936)\njosu naberan 2022-03-04 12:47\n“GIZA-ESPEZIEAREN ATZERA-JAUZI KUATITATIBOA” dela nioen, ETA, GAINERA GERRA ATOMIKO BATEN POSIBILITATEA, Lawrov Ministro errusiarrak berak ohartarazten duenez.\nHori bai GIZAESPEZIERAREN AKABUA litzatekeela.\n“ESKERRAK subjektu politiko burujabe eraikitzailea sortzen ari dela”\nHorietariko bat NOAM CHOMSKY da, eta berak diño:\n“GIZA ESPEZIEA SEKULAKO BIDEGURUTZEN BATEAN AURKITZEN DA UNE HONETAN. AKABUA GERTA DAITEKE”\nHanek guztiak “apokaliptikoa” dirudi. Baina nire ustez eta eustez ere ORAINTXE BARTAN DAUKAGUNA da, hots “errealitatea”\nEz horren ERRUDUNA EZ DUK SOILIK ERRUSIA, ez dezagun ahaztu: ERRU NAGUSIA NATO/OTAN da, ez delako disolbatu (nahiz eta “Varsoviako aliantza desaktibatuta egon aspalditik, MINSko Tratatuen bitartez).\nNATO, disobatu ez, baizik eta muturra sartu du, inoiz sartu behar ez zuen lekuan: UKRAINA. UKRAINAKO eteetaraino hedatuz, MINSko Tratatuei arean ere kasuruik egin gabe, behiz eta barriro, bere inbasio guztiekin (IRAK,etab.)\nOTAN, bai, errudun nagusia, AEBen eta GB bere monagillo atlantiarraren gidaritzapean.\nHorretan ez nator bat CHOMSKIk pentsetan duenarekin: “EEBBei ez zaiele interesatzen gerra hau”\nNik uste, gerra hau inorie ere az zaiola interesatzen (ez Errusiari, ez Europari ez beste ezeini… EEBBei salbu.\nEE.BBEK (AEB) dira, hain zuzen ere gerra hau bultzatu nahi duten bakarra (eta GB/AUSTRALIA haren monagilloak), baino AEBri batez ere, motibo askogatik:\n-dekadentzia larria dagoelako, Munduko agintea galtzear.\n-BIDEN, SISTEMA KAPITALISTAREN txotxongilo besterik es dena, ARMAGILEEK behar duten exijentzak presionatzen dutela (armak saltzea behar ditek, noski).\n-Presio hau Mundu mailako ELITE BOTERETSU BEZAIN TRINKO BATEK daragiela. Hots, Gobernu guztien gainetik diktatzen duena (Putin, Biden eta beste guztien gainetik) Botere Oligarkikoa, Oligarka horiek elkarren artean txit ongi konpontzen direla, izan AEBko, Errusiako, nahiz Pekineko), zeinei herria eta bakea BOST AXOLA ZAIEN.\nMikel Haranburu 2022-03-04 13:05\n2022ko otsailaren 24an Putinen armadak Nafarroa inbaditzen hasi da. Aitzakia, beste ñabardurak aparte, ukrainarren arteko bandoen arteko bakea mantenzea, beaumondarrak eta agramondarrak, borrokan baitaude Donbass eskualdean. Ez du beste interesik Nafarroan, ez bada NATOzale izatea galaraztea. Nafarroa gorte aitzinatua da, Europan dabiltzan berriztatze korronteetan murgildua dago, Eurovisión, Europar Batasuna… mendebaldea. Putinek ezin du hori onartu, Erruspainia inoiz sortuko bada, osorik, inperioa zabaltzearren. Ez eta Frantziaren bloke etsaian Nafarroa sartzea ere.\nLaster Noaingo batailan arituko dira errusiar blindatuak eta gerra-hegazkinak, Nafarroa sarraskituz.\nHemendik eta bost mendera, berriz, Nafarroa jadanik Putinen koroapean inkorporatua, Ukraina betidanik Errusia izandakoa izanen da, eta ukrainarrak, betidanik, errusiar.\njosu naberan 2022-03-04 13:46\nMikel, nire ustez oraindik eta oraingoz, hire paradigma-simila lerratua duk, hainbatean:\n-lehenik, Errusiak, oraingoz bederen, ez du predenditzen Ukraina bereganatzerik, baizik eta Kiev-eko gobernu-mendebaldera/lerratua kentzea, NATOren pretentzioari (Ukraina NATOratzeari) aurre eginez.\n– beraz, Nafarroa ez zegok arriskuan oraingoz. Hori bai, gure Erresumak kontutan hartu behar du NATOra barneratzeaz.\nEta guk, euskal herritar orok, OTAN EZ! aldarrikatu genian.\nJulen 2022-03-04 13:51\nJoxe Iriarte, Bikila 2022-03-04 14:15\nArgigarria adierazpen hau. Honekin ematen du amaiera nire parte hartzeari.\n“Gaur egungo Ukrania desageraten dugunean geldituko gara.\nHelburua erregimena aldatzea da. Putinek eslaviar bi nazioak batzea du helburu” Dimitry Suslov. Kremlineko kontseilari politikoa\njosu naberan 2022-03-04 14:49\n“bi nazio eslaviarrak batzea”\nEz diat ulertzen argi ETA GARBI,, zer erran nahi diten.\nDONBASS “bailarakoak” eta LUGANST “lautadakoak” batzea euren artean? Hauek Errusia eslavoarekin batzea)\nUKRAINA osoa bereganatzea.\nHori esan nahi badute kultura-maila eskasa dute (edota izan nahi dute).\nIzan ere, Ukraina mendebaldekoa ez baita “ario-eslaboa”, baizik eta “ario-germanikoa”.\nDonbass “bailarakoak” eta Lugask “lautadakoak” ere ez baitute osatzen XIX mendeko errusiar migrariarrak SOILIK (%70), baizik eta KOSAKOAK.\nKOSAKOAK dituk hango autoktonoak (%30), eta “Kosakoak EZ DITUK ZORIONRZ “ario jatorrizkoak, baizik eta PALEOSIBERIAK PRE-ARIOAK (euskera-iberikoaren senide. Bestela ezingo nituzke dezifratu euskeratik “DONBASS eta “LUGANSK” toponimoek zer adierazten duten.\nJosu Lavin 2022-03-04 14:54\nArrazista hutsa zara. Nazka eta dena ematen duena.\nEgizu ADN testa, ea benetan nongoa zaren jakin dagizun.\nJulen 2022-03-04 15:02\n2050. urtea. Euskal Herria independentea da. 7 probintziak. Nafarroako Erriberan %90ak berriz ere Espainia izan nahi du, ez da euskaldun sentitzen, ez du euskal herritar izan nahi. Hala ere, euskara ezartzen da hizkuntza ofizial bakar bezala Erriberan. Espainiak, Erribera zapalkuntza euskalduna sufritzen ari dela argudiatuz, bere tropak Ebro ibaiaren ertzean kokatzen ditu. Tentsio garai baten ondoren, Espainiak Euskal Herria inbaditzea erabakitzen du, Erriberaren zapalkuntza aitzaki bezala erabiliz, baita beste X (zuek izendatu) arrazoi/aitzaki argudiotzat hartuz. Inbaditu ondoren, Espainiako presidenteak hau dio “Euskal Herria herri asmatu bat da. Euskaldunak beti izan dira espainol. Nazionalista euskaldun naziak konbatitzera gatoz, eta abar.” Bien bitartean, nazio mailan, batzuek Espainiaren inbasioa justifikatzen eta zuritzen dute.\nOrain Errusiaren inperialismoa zuritzeko asmoz Donbassen zapalketa aitzakitzat hartzen duten euskaldunek, Espainiaren inperialismoa ere zurituko al lukete Erribera aitzakitzat hartuz? Koherentzia intelektual minimo bat mantentzea nahi badute behintzat, diot. Zurituko lukete?\nHorrez gain, Donbassen gutxiengo errusiarraren zapalketa salatzen dutenek, salatuko al lukete Erriberaren balizko zapalketa hori? Bitxia da, Tutera nahitaez euskaldundu behar dela eskatzen duten horiek nahitaezko ukrainizazioaren aurka dauden berberak baitira askotan. Inkoherentzia (eta zitalkeria moral) argia. Eta ez hori bakarrik. Emango al liekete autodeterminazioa Erriberari? Ala Euskal Herriaren burujabetza osoa defendatuko lukete?\nZer deritzozue planteamenduari? Gaiak paralelismo eta debate interesgarriak sor ditzakeela uste dut.\nAlexander 2022-03-04 16:14\nUkrainan eta Russian dagoen gathazca hau beguiratzen ohi da hemen, nere ustez, iraganeco betaurreco batzuequin. Beguiratzen ari da, hori Irak, Lybia edo Yugoslavia balitz beçala. Hau da: Occidenteac, NATOc eta, legitimitateaz gain, guztiaren controla eta gaitassunac baleuzca beçala. Suprematismo occidentaletic beguiratzen ari dela uste dut; eta behar bada, hor dagoque, orain, beguiradaren acatsa.\nGlobaliçationea hilda dagoque, eta bere azquen eguitasmoa aguian da Russia çucenean erasotzea eta suntsitzea, bere recursoen gaineco controla hartuz, edo bercela denoc guerra thermonuclear batean hil gaitecen. Bainan ez dirateque haiec (globalistac) jocalari bacarrac mundu mailan gaur egun.\nErraiten deracute ecen mundu mailaco gaitzezpena jaso duela Russiac. Aguian occidente collectivoa confunditzen da mundu guztiarequin. Hori bucatu da. Hor dagoque interpretationearen edo beguiradaren acatsa. Nola ikusten du Chinac? Nola ikusten du Indiac? Nola ikusten du Russiac berac?\nGathazca honen significatu historicoa hemen ulercen ahal liçateque aguian berce modu batean, adibidez, baldin russiarren açalpenari aditzen balitzaio aphurcho bat bederen. Ceren dembora lucez avisatzen aritu baitira. Eta gauçac argui eta garbi erran dituzte.\nHonaco hau erraiten du Daniel Estulin jornalista sovietico-russoac, marchoaren 1eco bere videoblogean (Angel Metropolitano). Uste dut nahico argui adiarazten duela euren postura, euren raçoinac, eta bere contextu geopoliticoa. Eta saiatu naiz hura hemen naffarreraz adiarazten. Bacoitzac hausnar deçala bere erarat.\nHaren erranetan, munstro bat esnatu çatequeen Ukrainan Maidaneco iraulçarequin (2014). Hor berphiztu çatequeen nationalismo ukrainarra bere forma nazian. Ukrainan exclusivitate national beçala identitate cehatz bat eçarri cen, eta ideia antirrusso batean oinharritzen da exclusivitate hori, eta campotic sustatua içan da.\nOccidentearençat Russiac ez luque existitu behar. Russia dateque elite occidental-globalarençat oztopo nagussia, eta hortic dathorque haien eta haien clientelen gorrothoa Russiaren aurka.\nRussia eta Ukraina sepparatzen, eta euren artean guerra sustatzen aritu dira occidentetic. Hau Brzezinskyren aholculari ipharramericarraren proposamena cen: Eurasiar balcanac: inestabilitatea, gathazcac, Russia eramaitea chaoserat.\nOccidentea ustelduta dago, suntsitua. Eta Russia erasotzen du. Nola? 1. Inguruco Statuetan ezegoncortassuna eraguinez. 2. Russia herrialde parya beçala aurkeztuz. 3. Gathazca interethnicoac bulçatuz. 4. Russia ahulduz, herrialde barneco prooccidentalac valiatuz.\nBeraz, Russiarrençat ez dagoque berce bideric, Ukrainagatico borroca baino. Russia ez dago borrocan Ukrainarequin, munstro nationalista horrequin baicic. Hor Occidenteac eguiten derauco guerra Russiari, munstro hura valiatuz.\nBainan occidentearena da problema: Russia Eurovisionetic camporatzen dutela, ba primeran! Occidentean ondassunac dituzten fonctionariei kencen dizquietela ondassun haiec, ba bi aldiz primeran!\nOrain ari da eçarcen Burdinezco Ridaua 2.0 bat cein 2014. urthean hasi baitzen, occidenteac bulçatuta. Bucatua da, beraz, concordia gorvatchevianoa.\nCamporatuco dute Russia SWIFT systematic. Bon, okerragoac passatu dituzte. Leningradeco setioa ascoz latzagoa içan cen eta resistitu çuten. Russiarrec ez dute nehoiz entregatu euren lurraldea.\nEuropa eta Russiaren arteco haustura honetan okerrena europearrençat da. Hemen certificatzen dateque globalismoaren heriotza.\nRussia ez dago eta ez da egongo bacarric. Gaur egun actore berriac daude, bacotza bere erarat aritzen. Ez da mundu mailaco isolamenduric egonen Russiaren aurka.\nEta Russiac irabacico du. Sentenciatzen du Estulinec.\nBenat Castorene 2022-03-04 16:32\nBai planteamendu biziki interegarria deritzot eta bai debate interesgarria sor dezakeela.\nPlanteamenduari zure baimenarekin gehituko nioke ordurako Iparraldea kulturalki eta politikoki erabat frantsestua dela batez ere aurreko urteetako populazio frantsesaren inbasio etengabea gatik salbu eta bakarrik bi eskualde tipietan frontera ondoan, Bankatik Esnatsuraino eta Sara herri isolatuan.\nOrduan Frantziak Espainiari laguntza politiko sinbolikoa ekartzeko igor lezake CTS konpainia bat Esnaatzu gaineko Gartzelako lepora eta Urtxola bentara balizko nahasmendu eta kutsadura nazionalistak arraultzean itotzeko.\nBenat Castorene 2022-03-04 18:04\nCRS konpainia erran nahi nuen.\nJulenen ezenario honek pila bat galdera sortzen ditu.\nEuskal herri independiente batek ez ote luke aitortu behar autodeteterminazio eskubidea Erriberari? beraz erreferendum bat antolatu?\nEspainaren aldekoek irabazten badute zer egin euskaldun egon nahi duen %10 horiekin? Ez dira abandonatzen ahal alabaina. Herriratu orduan? ala tokian bertan lagundu antolatzen minoritate euskaldun gotortu bezala?\njosu naberan 2022-03-04 18:38\nAlexanderren ikuspuntuarekin bat nator. Egiazko erosatzailea Atlantismoa izan duk: zeren eta NATO elefantea sartu dik Errusiako atarira bertara.\nLehenbizi, NATO/OTAN aspaldian disolbatuta egon nehar zukeen, VARSIVIAko alaintza iraungi zen unetik bertatik; baina AEBtuen gidaritzapean jarraitu dik Gerra Hotzeten nahiz Beroetan. HOtxe datza gakoa: AEB-ek GERRA BEHAR DITEK, euren azpiegitura armamentistak hala exijitzen duelako.\nBestea, Donbats Nafar Erriberarekin alderatzea etab, ez du batere laguntzen Ukraina-Ekialdeko errealitatea argitzetzeko.\nEkialde hori konplexua eta anitza duk: %70 migrari errusiar XIX.eko ondorengoak XIX,, bai, baina horrek ez du esan nahi Nafar Erriberako espainiar zale omen diren bezalakoak direla. Eta adi, ez al da euskal zalerik Nafar Erriberan? Eta hango ikastolak-eta zer? Extraterresteak?\nEta gero, Lavin jauna, nire “arrazismo nazkagarria” zetorrek: Donbats eta Lugantseko %30a bertako autoktonoak direla: KOSAKOAK, paleosiberiar jatorrizkoak. Barka hau razismoa badok, baina horixe errealitatea.\nEta DAGOENA (errealitatea) ezagutze horrek hainbat katramila politiko-militar ekiditen lagunduko luke, baita hainbat nahasmendu intelektual, Julen, Mikel eta konpanial\nBenat Castorene 2022-03-05 10:57\nAitortzen dut ez nuela oraindik Joxeren artikulua bera irakurri. Ez naiz aditua geopolitikan eta dena detailletan jujatzen ez nintzateke ausartuko. Baina artikuluak inpresio ona egin dit: orekatua eta dokumentatua dirudi baina halaere Putinen aldera barkamenik gabekoa.\nJoxek iradokitzen duen aterabidea alegia “neutrala eta ez lerrokatua Errusia edo NATOren baitan. Azken finean, Nazio Batuaren babesean” biziki biziki urrun ikusten dut nahiz zentzunekoa izan dirudien. Izan ere horretarako beharlo litzateke Errusiar Von stauffenberg batek batek Putin kalitzea eta amerikar elitea ez inperialista bilakatzea.\nDenek dakigu Ukraniaren historia eta testuingura erabat diferentea dela gure herriarenarekiko, baina bada zer ikas guretako ere.\nMikel Haranburu 2022-03-05 14:01\nAhaztu nuen Nafarroak lau herrialdeak galduak zituela urte batzu lehenago: Araba, Bizkaia, Gipuzkoa eta Krimea.\nNahasmendua? Datozela geopolitikako jakintsuak eta bakezale antinazionalistak argitzera nola bost mende geroago gauzak berdintsu egiten ditugun…\n(eta ahaztu nuen k bat kentzea…)\njosu naberan 2022-03-05 21:38\n“Bi puntualizazio”, esaldi honexekin hasten zen errollista makabeo kontsumatu bat.\n-Lehen puntualizazioa, Bikilatarrei: egoera katramilatsu honen alalisia egitean, ezin da ahaztu edo omititu esatea ezen OTAN behingoz desagertua behar zukeela aspalditik. Beraz, alferrik da manifestazio hutsala antolatzea MOC eta hauek egin eta eginen bezala, “GERRA BAI”- “BAKEA BAT” lelopean: “OTAN EZ” sartu behar da lelo horren barruan. Bestala, manifa hutsalak izatean gain, ZEHARO LERRATUAK ETA INJUSTUAK DIRA.\n2. Puntualizazioa: argi geratu da beste behin ere Mundu mailako Oliagarkiak funtsinatzen duela, Gobernu eta Estatu guztien GAINETIk eta OLAGAKA horiek txit ondo konpontzen direla euren artean.\nAdibidea ezin argiagoa duk: oligarka errusiarrek Errusiar PIBaren %80 dute Europako eta Mendebaldeko Paradisu Fiskaletan (hortik atera populu errusiarraren pobrezia eta miseria-maila)\nOrduan, Errusiari ekonomia-blokeoa aldarrika diate. Europaren erantzuna: Italia, blokeo bai Errusiari, baiza ez luxuzko jeneroena, hots, diamante eta halakoei; hots Oligarka nagusien ondasunei! Puntu eta koma!\n3. puntualizazio (gehigarria)\nJarraitzen duzuen Nafarroarekiko alegoria-nahasmenduarekin. Dátozela hau (“Nafarroak bere lurraldeak galdu eta oraindik ere galera horrekin jarraitzea” ) argitzera bakezale anti-naziolalistak”\nNi ez nauk prezeski manifa horietara joaten den “bakezale”, ez anti-nazionalista” .\nAitzitik, nazionalista eta independista aberkide beteranoa nauk (beteraneo, diñot, nire adinagatik (80 urte beteak), 60-70 belaunaldiko borrokalaria)\nBeraz, joan zaitezte kontuak eskatzera beste tokiren batetara!\njosu naberan 2022-03-05 22:35\nakasño bat zuzentzeko,\nRufian jaunak atzoko Legebiltzarre Espaiñako interbentzio “mundialean” (irakurri al duzue?), erran duenaren arabera, Oligarka errusiarrek Mendebaldeko Paradisuetan duten Ondarea PIB.Errusiarekiko %85 duk (ez bakarrik %80, nik esan bezala.\nBestalde, Oligarka errusiar kriminal horien luxuzko enbargoari ezetza emandio beste bat Greit Britania izan duk, hau da “Londongrado”, Rufianen beraren motea erabiliz.\nBeraz, Italiagrado, Londongrado… “hipokresia eta kolaborazio gradu asko Oligarka kriminarekiko.\njosu naberan 2022-03-06 09:48\nHerriko jendeari ez, noski. Inongo herriko jendeari.\nOligarkia bai, aldiz, Inperi guztietako oligarkiari, salbu eta gerra hori bere Inperioen eremuan ez bada.\nPrintzipio hauek kontutan izanez, Inperoetariko zeini interesatzen zaio gerrra, konkretuki?\nEURASIARI ez, arean ere.\nBatetik, EURASIA (gaur egun Europa eta Errusia beti izan dierako kultura/zibikizazio berekoak, oraintsu arte.\nORAINTSU ARTE esatean zera erran gura du: alde batetik germaniarrak eta bestetik eslaviarrak etorri arte (-2.700~)\nOrdura arte, Zibilizaio, kultura eta ideologia berekoak izan dira, duela 25.000 urtetik gutxienez, Paleolitoko “Andere Oparoaren” denboratik gutxienik.\nIzan ere “Andere Oparoaren” (“VENUS” gaizki deitutakoaren) iduriteria Akitaniatik Siberiarainoko lurraldeetan aurkitu baita. Beraz, kultur KODE edo iruditeria partekatzen zuten: hots, kultura bera.\nBeste Inperioa handia (gaur egun handiena bihurtzear edo jada bihurtua): TXINA.\nHorri bai eta ez, aldi berean. Hotz, ez egitura politiko-ekonomiko aldetik, zuzenean, baina bai seguruenik, interes politiko jakin batzuen arabera:\nTxinak ez du nahi gerrarik bere Inperioko lurralde-eremuetan, ezta ere, jakina, bere kolonietan. Hots mundu zabalean, salbu OTANeko eremuan. Hor bai ateratzen duela probetxu. Bestela, EGITURA POLITIKO aldetik ez zaio interesatzen gerrarik, BEREZ, goian aipatutako kasuetan izan ezik,\nOTAN eremua geratzen da: OTAN/NATOREN eremuan, eremu europarrari ez zaio interesatzen, alderantziz baizik, GERRAREKIN GEHIEN GALTZEN duen eremua da. Eta interes asko daude bitartean EUROPAKO BATASUNA deseuztatzeko, batipat Greit Britania eta AEB. Enbarazu egiten die Europak, alde guztietatik eta maila orotan.\nAzkenik, NATOko eremu Atlantiarra geratzen da GB, AEB, gehin Australia (oraintsu hiruren arteko Ituna sinatuak).\nEremu Atlatiarrari bau interesatzen zaio GERRA, BALDIN ETA EUREN LURRALDEETA EZ BADA.\nIzatez, batik bat AEB (Estatu Batuetako Oligarkia) ezin da bizi, ezin du iraun. Arrazoia argia da: egitura militar-armamentistak exijitzen dio GERRA BERO BAT IZIOTZEA ETENGABE zokondoren batetan.\nBere ARMEN KONTSUMOA BEHAR DU DERRIGORREZ, bere eraketa politiko-armamentista-militarra hala izatea BEHAR DUELAKO.\nEta gaur egun, Biden da euren txotxongiloa, munduan gerra-gosea hedatzen duen Inperioa.\nMikel Haranburu 2022-03-06 20:02\nNafarroa-Ukraina alegoria nire neure gauza zen, ez beste inorena; Julenek tira eginez planteatu duen gaia, berriz, interesgarria da oso, baina ez zen nire asmoa ur sakonetan sartzea. Nik eskemari erreparatu nahi nion, beste jende batzurengan pentsatuta.\nBestalde, Josu, egiten duzun azterketa zuzena izan daitekeelakoan nago. Halaberean, uste dut NATO paradigma hori ez ote dagoen sasoia joana… guztientzat ere. Varsoviako Ituna deuseztatzearekin batean NATO ere desegina behar zukeela, egia, baina SESBek zuen protagonismo guztia Errusiak bereganatu zuela ere argi dago. Errusiak dauzka munduan diren bonba atomikoen erdiak, eta bera da mehatxuka dabilena. Ukraina NATOren armategia izatekotan omen, baina SESBek ezarri zituen misilak Kuban… Ukrainan arma atomikoak jarrita ere, zertarako? Errusia konkistatzeko ala?\nDena dela, Errusia ere kapitalista da guztiz (Txina ere bai, mundu mailan diharduen enpresa baten gisan), eta, diozun bezala, AEBren beharrak dira, “numberonismoaren” izenean, azken batez gerra guztiak gehienak behintzat egiteko zioa.\nAlexandre 2022-03-06 22:04\nNaffarroac (gure Statuac), nere ustez, orain neutralgoa declaratu behar luque gathazca honen aurrean. Hori liçateque orain gure independencia-declaratione bat. Ba dakit erabat utopico dela erraiten dudana, baina pensa deçagun, ecen gure icenean sartuac garela guerra horretan, bando batean eta berce bandoaren aurka (Espainiac eta Franciac sartu gaituzte horretan). Ez draucute galdetu ere eguin. Bainan sartuac gara.\nNic ez dut uste bando batean ala bercean sartu behar garenic. Nic nere iritzia ba daducat. Nere ustez, Putin leader egoquia eta ona da, Russiarençat, eta munduaren aurrean cinçoqui eta onqui aritu da. Nere ustez Russiac cinçoqui jocatu du hasieratic, eta bitarteco diplomatico guztiac gastatu ditu pausu technico-militarra eman baino lehen.\nBainan bercelaco iracurquetac ere ba daude gure artean. Nic osso argui dut gathazca honetan russoec jocatzen dutela cinçoqui, eta occidente decadentea dela erasotzailea, Ukraina erabiliric tchotchonguilo zombie bat beçala. Bainan guc baquearen alde eguin behar guenuque.\nBaquearen alde cençuric batere ez duena da Ukainarat armac bidalcea. Eta hori eguiten ari da gure icenean. Beraz, hori babesten badu norbaitec, ondoren ez deçala negarric eguin, edo joan dadila bere negarrequin popatic harcerat.\nEgurra 2022-03-07 09:08\nOngi esana Alexandre\njosu naberan 2022-03-07 10:03\nBa bai, Gerra horretara ARMAK BIDALTZEA sekulako hanka-sartzea duk. OTANen alde lerratzea!\nIñaKi Egañak esan bezala bere artikuluan GARAn, une honetan “espartakistak” izan behar diagu (ez inperialista batzuekin ez besteekin).\nbESTELA iii.mundu-gerran sartuko gaituk. eTA HALAKORIK ASKI IZAN DITUK ETA SOBERA AURREKO BIAK.\nBenat Castorene 2022-03-07 10:44\nEgun on Alexandre,\nEz zara ohartzen beharbada baina zure Putinen politika inperialzaletasuna, ez du deus onik iragartzen zure Nafarroako balizko estatuaren kontzepzioarentzat.\nBistakoa da ez alde batekoak ez bestekoak direla saindu tipiak ezta beharbada Ukrainia ere, ezen gehiago jakin nahi baiginuke Donbazeko errealitateaz.\nBaina une konkretu honetan nork du bonbardatzen eta inbadiatzen bere burua unanimoki defendatzen duen herri bat? Nork du mehatxatzen du bonba nuklearra baliatzea ez bazaio uzten nahi duena konkista egitera?\nBestetik armak Ukrainiarrei entregartzea da gerlan haien alde parte hartzea baina ez entregatzea Putinen alde. Bi posturek desbantail larriak dituzte. Hautu bat egin behar da kontzientziaren arabera ala erreal-politikaren arabera.\nIduritzen zait Joxeren artikulua zure iruzkina baino pentsatuagoa dela, aldi honetan bederen.\njosu naberan 2022-03-07 11:07\nHemen Putinen alde ez duk inork armarik bidali, nik dakidala, OTANen alde baizik. Eta hori bai arriskutsua dela!\nEz ote genuen bada, euskaldunok erabaki OTAN EZ!, aspaldi?\nZertara dator orain, prezeski, armak bidaltzea BEREZ SUTE LAR dagoen lekura?\nEz al dakusagu garbi BI INPERIO DIRELA MUTURKA? Euren artean arriskutsuena OTAN, nire aburuz, sugegorrien artean sugegorriena!\nEta gure Europa inoño-iñozoak sugegorri hori Putinen atariraino sartu digu, 3. Mundu Gerraren arriskua jarriz gerra atomiko bat!)\nGu, Rosa eta Espartakista haiek bezala, ez Inperio bataren ez bestearen alde!:\nez “gure” OTANen ez PUtinen SSBB-en alde!\nArraroa bada ere, oraingoan ABSTENITZEA dagokigu.\n“GERRARI EZ. OTANIK EZ!\nBenat Castorene 2022-03-07 11:08\nArmaren entregatzeari dagokionez, erraza da enetzat erraitea hautu bat egitea, ez du ondoriorik izango. Baina ardura postuetan daudenentzat kristoren kontzientzia arazoa sortu beharko litzaieke. Ez ote?\nEne aldetik iduritzen zait ez nituzkeela ukrainiar erresistanteak desarmatuak utziko tanken aurka baina, gure haurrei eta bilobei pentsatuz, otoitz eginez ments horrek ez diezagun horren estakuruan bonba nuklear bat bidal.\nEnfin iduritzen zait.\nBenat Castorene 2022-03-07 11:26\nBerlineko murrua erauzi ondoren Otan hori zen bezala atxikitzeak badu zerikus seguraz ere Putin baten sortzearen femenoarekin. Versailles eko tratuak Hitlerren sortzearen fenomenoa zer ikus duen bezalatxe.\nBaina astakeria larriak egin eta gero ez ote zen lehentasuna bi kriminalak botatzea eta biktimak sokorritzea?\nBistan da urrengo balizko akordio batean zeinean bi aldiek urrats bat egin beharko luketen, Otan hori ganerran jaso beharko litzateke.\nMikel Haranburu 2022-03-07 11:35\nZuk gathazca izendatzen duzuna, Errusiaren eraso gupidagabea da oraingoz. Cinçotasuna dela eta, ez dakit nola neur daitekeen…: zenbat eta Ukrainako eraikin eta azpiegitura gehiago suntsitu, hainbat eta cintçoago? Ospitaleek eta eskolek puntu gehiago damazkiote Putini?\nPentsatu nahi dut cintçotasunaz ari zarelarik, NATOren (AEBen) aurrean zer argumentario erabili duen eta nola esplicatu izan den munduaren aurrean gogoan duzula; ez, noski, boterea nola atxiki izan duen pozoinaren bidez, derragun. Etorkizun litekeen Ukraina misil atomikoz hornitzea, orain hirurugei urte gauzatu zuen SESB zenak; Putin egokia izan liteke… ikusiko dugu nola ateratzen den sartu den zulo horretatik, bai eta Errusia bera zertan bilakatzen den ondoren ere.\nMikel Haranburu 2022-03-07 11:40\n“…orain hirurugei urte gauzatu zuen SESB zenak, Cuban bereak ezarri zituen hartan” esan nahi nuen.\njosu naberan 2022-03-07 11:58\nene ikuspegiz, arazoa zera duk: GERRA BEHAR duen bakarra OTAN dela, bere AEB-sheriffaren gidaritzapean.\nAEBek dituk GERRA, edozein zokondo URRUTIENETAN (ez berenetan, nozki) BEHAR-BEHARREZKO eta ETENGABEA BEHAR DUteNAK!\nEz al dugu ikusi argi eta garbi orain arteko gerra aunitz NATOren eskutik? (Irak, Libia…), Espainia (eta GU GEU barne sartuta, NOSKI, Aznarren eskutik-eta?\nAEBez landa, “CUI PRODEST BELLUM?”\nBerez, beste inori ere ez (PER SE): ez Moskuri, ez Pekini ere, berez.\nZirkunstantzialki bai, adibidez TXINAri, baldin eta bere lurraldean edota bere kolonia ugarietan ez bada: hots, OTANen eremuetan BAI probetxu atera dezakeela oraintxe bertan gerratik, baina ez du BEHAR-BEHARREZKO (per se).\nAitzikik, GERRA BEHAR-BEHARREZKO BEHAR duena (barka errepikapena) AEBetako OLIGARKA ARMAMENTINTA duk: bere armategia kontsumitzea behar duelako (zertarako-eta, ORAINDIK ARMA GEHIAGO EKOITZI AHAL IZATEKO).\nEta horretarako, Biden eta beste txotxongilo batzuen bitartez, GERRA EGARRIA elikatu eta hedatu behar dik mundu osoan zehar (Saudi Arabia-Espainia, Taiwan, etc etc)\nBaina aspalditik behar zuketen GERRAK itzalita. Aspalditik behar zukeenez, OTAN DESAGERTUA.\nBeraz, GERRA EZ, OTAN EZ!”\nBenat Castorene 2022-03-07 12:12\nBeti Armen entregatzeari dagokionez, kontu horrek xifritzen nau eta.\nGertatzen gara justu SWek deskribatzen egoera batean, zeinean bi obligazio elkar kontra esaten duten, hau da alde batetik basaki atakatua denaren defendatzearen obligazioa eta bestetik gureak Putinen erreakzio barkaezin batetik babestearen obligazioa. Kontra esan hori, eta bi obligazioen artean hautatu beharra dira oraiko mundu ordenaren injustizia itzelaren agerraldia.\nOroizen naizenez erraiten du bi oligazioetarik bat hautatu behar dela ezinbestez;baina erabat kontziente izanez gaizkia egiten dugula bestea abandonatuz.\nBeraz Alexandre eta Josu, zure postura eta hautua konprenitzen ahalko nituzke ez zaituztet kontziente ikusten ukrainiar abertzaleak abandonatzen ditutzuela lagundu gabe basa hotz baten eskuetan.\nEz ote da kontraesan baten zantzua zuek bezalako abertzaleenganik?\nMedita zazue mesedez justu orai itzultzen ari naizen Erroztamenduaren lerro hauek. Balio du Frantsesentzat, Ukrainarretzat eta gu guziontzat:\n” Gaur, frantses guziek ongi badakite zer zaien faltatzen Frantzia erori zenetik. Hori badakite ongi dakiten bezala zer faltatzen zaien jaten ez dutenean. Frantsesek orai badakite, larrua objektu erregarri bati itsasia egoiten den bezala, nola beren arimaren zati bat Frantziari hain den itsasia nun, Frantzia kentzen zaionean, hari itsasita egoiten den, eta badakite horregatik etsaiek arima zati hori erauzten dietela. Badago beraz zerbait zeinari frantses ororen arimaren zati bat itsasia egoiten baitzaio, zati bera eta bakarra da frantses ororentzat, zerbait erreala hunkiezina bezala, eta halaber erreala hunki dezakegun zerbait bezala. Beraz, Frantzia suntsitzeare mehatxuak—eta zirkunztentzia batzuetan inbasioa bera suntsiketa baten mehatxua da—mutilazio fisikoaren balioa dauka frantses guzientzat, eta beren haur eta arra-haurrentzat, eta beren ondoko ikusiezinentzat. Izan ere badira populazioak egun batean konkistatuak izanagatik sekula sendatu ahal izan ez direnak. ”\nBenat Castorene 2022-03-07 12:17\n…zure postura eta hautua konprenitzen ahalko nituzke BAINA ez zaituztet kontziente ikusten ukrainiar abertzaleak abandonatzen ditutzuela lagundu gabe basa hotz baten eskuetan.\nBaina ahantzia nuen\nAlexandre 2022-03-07 13:05\nEgu erdi on.\nBenat, Naberan jaunaren aburuac eta nereac ez dute cerikussiric bat ere. Nic Naberanequin ez dut cerikussiric bat ere.\nNic iritzi bat bota dut. Nerea eta ez berce nehorena. Ez da beharrezco bat ethorcea. Neuc ez dut ukatzen ere equivocatuta egon naitequeenic edo daturen bat faltatzen çaidanic.\nNeuc ez dut guerra maite.\nMikel Haranburu 2022-03-07 13:21\nNATOkoa ez den ezein herrialdek laguntza militarra eman liezaioke Ukrainari; Errusiak (Putinek) NATOrengan ditu begiak jarrita, eta bloke arteko ‘politika’ kudeatu nahi du, bere erara noski. Alabaina, aipatu da egunotan pare bat gauza bederen: Alemaniak bere arma ekoizpena eta armadaren indarra berrikusiko dituela (aukera zukeen lehenago ere arma negozioari bultzada emateko, Errusiak Ukraina inbaditu gabe. Orain dirutza jarriko omen du armadan), eta Suitza bera, herrialde neutrala, bere posizioa berrikustekotan dela.\nNATOko izan gabe ere inork armak eman liezazkiokeela Ukrainari, nioen. Batek hala egin baleza, emate horrek ez luke NATOrekin lerra araziko, ez bada anztekotasunez, baina ez duke eginen, beldurragatik!? Ukrainako ondasunez eta ukrainarren bizitzaz ari naiz, horiek babesteaz. Kontu geopolitikoak, nola ez, diplomaziaz…\nUkrainari armak ez eman, baina Ukrainar soldaduek hamarren bat mila soldado errusiar hiltzeaz zer diote Gerraren aurka bai baina Errusiaren alde mintzatzen direnek?\njosu naberan 2022-03-07 13:22\n“ukraniar abertsaleak” diok, Benat. Zeintzuk dituk hiretzat zehazki?\nUkrainar abertsaleak DONBASS “bailarakoak” eta horiek baldin badituk , aski ditek Errusiaren babesarekin, eta horretaz pozik egon beharko heunke Putinen interbentzioarekin.\nUkrainako KIEV-gobernupeko “abertzaleez” ari bahaiz, eta uste diat hire kasuan hortaz ibiliko haizela, gogoratzak Estatu-kolpe faxistaz eta ankerkeriaz sortutako gobernuaz eta euren paramilitarrez ari haizela, eta horiek ere badiate babesle “babeslearen” (OTANen) laguntza aski.\nBeraz, izan gaitezen Espartakista, bakea nahi baldin badugu benetan.\nBenat Castorene 2022-03-07 14:55\nBai ukrainiarren erresistentzia ukusita emaiten du populazioaren gehiengoak (Dombassean eta agian beste toki errusofono batzuetan izan ezik) independentzia defendatzen duela Putinen tropen kontra eta horregatik abertzale bateiatu nuen gehiengo hura (egia da zurekin paralelismo laater bat egiteko, aitortzen dut)\nBestela harritzen nauzu, ez eznakien Chelenski estatu kolpe baten bitartez iritsi zela gobernura, zure iturriak zabal ezaitzu mesedez zeren nik sobera fite eginda agian ez baitut ezer aurkitu hori erraiten zuenik.\nErraiten duzuna egia bada prest naiz gehiago gogoetatzera.\nBiziki erraz erabiltzen duzun faxista kalifikazioari dagokionez Putinetik datorkizu zuzen zuzenean.\nArtetik erraiteko Putin eta Chelenski artean ezdakit zein den faxistena!\nJosu spartakista ezohikoa zara, ezdakit Rosa zurekin erabat ados litzatekeen.\njosu naberan 2022-03-07 17:01\nhi, nirekin ados egin beharrik gabe, noski, Rosak eta bere Espartakistek ABSTENITU egin zitean BI INPERIALISMOETATIK, eta haiei kasu egin bazieten, ez zateken izanen Mundu Gerra hura.\nNire ustez, kasu berean aurkitzen gaituk orain.\nZelenski hori komikoa baitzen, besterik ez. Baina herria ASE-ASE zegoen oligarken hainbat korruptela eta engainurekin.\nZelenski komikoak hitz politak agintzen zituenez (korrupzioaren-kontra-ere), ba jendeak sinetsi egin zion eta presidente atera zuan. Gero, jakina, ezertxo ere ez zitean bete.\nBeraz, lehengo presidente kolpisten Gobernua irautea izan zuan haren eginkizuna.\nZelenski hori ez zen oligarka eta ez zeukan Paradisu fiskalik…., baina ideologiaz fatxa zen da, eta pailazoa edo txotxongiloa, ez dezagun ahaztu (ez nazia, nonbait), eta oraintxe berton OTANen txotxongiloa, eta bere Gobernu fatxaren paramilitarrek eraso bortitzak egiten Donbass “bailarakoei” eta abar.\nPUTINENA beste kontu bat duk, botere-obseso arriskutsua, hori ere EZ NAZIA, noski, baina bai inperialista hutsa, herriak zapaltzen trebea, tokiko hizkuntza eta kultura-zapaltzailea…\nBaina zein INPERIO ez, Benat?\nFrantziak, Greit Britania, Australiak, AEBek tokiko indigenen sarraskiak egin zitean, bakoitzak berean:\nKanadak (ez dezagun ahants), bere lurraldeko indigenoen sarraskia (umeen kontzentrazio-eremuak… eta gauza izügarriak;\nEspainiako Erreinuak Hegoameriketako indigenoen sarraskia (arimarik ez zeukatela-eta);\nAustraliak hango maorien sarraskia;\nAEBek “Indioen” sarraskia (besteak beste gure senide Apatxe eta Navajoena), eta etc, etc, litera, kafetera)\nBeraz, ez da izan bakarrik Errusiak bereak egitea bere lurraldeetan.\nAURPEGI-ZURBILON Erreinu super-zibilizatua, mundu guztiko indigenoen ODOLAREN GAINEAN OINARRITUTA zegok, Benat.\njosu naberan 2022-03-07 17:10\nhala erraiten ditek Zuberoan, ez duk, Benat?\nBeñat Castorene 2022-03-07 18:23\nJosu ene aldetik ere zerbait aurkitu dut azkenean (Zelensky izena gaizki idazten nuen eta)\nZelenskyk hauteskundeak irabazi zituen %72 bozekin eta Le Mondeko artikulu horretan detalle interesgarri bat bera eskualde. rusofonekoa da.\nHonek ez dirudi estatukolpe bat nahiz badakigun ez duela bermatzen ez dela beste faxista bat Hitlerren ondotik.\nBaina ez da inolaz ere estatu kolpe bat esaten zinuen bezala eta, egia erran ez du antza baitezpada muturreko faxista baten tankera.\nJosu segur naiz badela zer ikas spartakisten historian baina kontuan hart behar dira orduko eta oraiko kontestuak. Bestenaz erru larriak egin daitezke. Hau da transposizioaren artea eta arte hori menderatugabe ezin da historia baliatu.\nHoriel hola, artetik erraiteko, nik uste maoririk ez dago Australian bai ordea polinesian (eta mikronesian ere ute det)\nZer erran nahi du “egarizolak” xuberotarrez? ez dut aurkitu.\njosu naberan 2022-03-07 22:34\nEGARZOLA (Zub.) *egari-en-zola “zolan ezarria”: “zimenduak”.\nBenat, Gerra hau piztu den arte, behintzat nik ia ez nian UKRAINAren inolako ezagutzarik (soilik Bibliako “Dilubio Unibertsalean”, duela 9.000 urte, Ipar Poloa urtzean, Ukraina urpean geratu zela, eta horregatik, Euskera-iberieraren “globalizazioa” Europatik Ekialderago bidean, data hori baino lehentxeago gertatu behar zela, (-10.000~), zeren euskera-iberiera Jonia, Kreta, Georgia, Sumeria eta Siberiako Yenisei ibarrera arte hedatu baitzen (“Geure hizkuntzaz ez dakiguna”).\nEta gauza bera gertatu zait egungo Ukrainari buruz: Internetean-eta hasi behar ukan dut zerbaitetaz jabetzeko. (Ez fida Hedabide Salduenetaz, zeren NATOren alde lerratuak baitituk, FAKE-new ugari eta hutsune gehiegirekin.\nHorrela, jakin izan dut, besteak beste, ezen “Maidan” errebolta hura gertatu zenean (2.014), AEBek aprobetxatu zutela Estatu-kolpe bat eraginarazteko KIEVen,\ndemokratikoki hautaturiko Gobernua hondoratzeko eta beraien gustoko Gobernu-txotxongilo bat ezartzeko (han ere!)\n“El largo brazo de EE:UU”, diño Zibechik, atzoko artikuluan (GARA, martxoak 6).\nHorren guztiaren ondorioz, Gobernu-titere horrek hamaika eta bat eraso egin dio DONBASS “bailarakoari”, Lugansk “lautadakoari, etab (Odesako sarraskia horien artean), bonbardaketa ugarirekin, Zelensky “heroia” hori Gobernuan dela, bere “paramilitar gangster kriminalekin….harik eta Errusia agertu den arte eskenatokian, eta mundu guztiak “ERRUSIAREN INBASIOA” aldarrikatu eskandalu biziaz.\nBaina Hadabide Salduenei ahaztu egin zaie, deskuidoz-edo, OTAN dela lehenbizi interbenitu zuena (2014ko Maidan horretan Estatu-kolpea eraginez) probokatzen jarraitu duena orain bertan,nehoiz joan behar ez zukeen erletxeraino bere mutur zikina erakustera emanez. “Inbasio” horretaz ez digu ezertxo ere ahomentatu “gure hedabide ezeinek”\nBeti egonen gaituk ikasten, hamaikatxo ikusteko jaio gaituk eta, Benat!.


Gazteen parte hartzea eta protagonismoa – Confederación Don Bosco\nDon Bosco Konfederazioa sortu zenetik, Federazioek eta Gazte Zentroek ahalegina egin dute adingabeen eta gazteen parte-hartze aukera zabaltzen duten jarduerak eta proiektuak sustatzen, esku-hartzearen erdigunean kokatuz eta dagokien paper nagusia emanez haiei …\nHelburua gazteen sustapenerako proposamen konkretuetatik eraldaketa soziala sustatzea da, haurtzaroaren eta gazteriaren prestakuntza hobetuz, beren garapenaz erabakitzeko eta ingurune hurbilenean irtenbideak emateko gai diren pertsonei trebakuntza eta laguntza emanez.\nAdingabeak eta gazteak baloratzeko beharrari erantzutea, garapen integralean eta besteekin harremanean lagunduko duenhezkuntza integralaren bidez. Eskari sozialari erantzuten diogu eta proposamen alternatiboak ditugu haurrak haien garapenaren ardatz nagusi eta ardatz gisa kokatzen dituztenak eta haien eskubideen garapen osoa bermatzen dutenak; protagonistak diren eta modu naturalean beren izaki sozial gisa duten baldintza har dezaketen ingurune batean ikusgai bihurtzea.\nParte hartzearen inguruko ikuspegia, beraz, ezinbesteko eraldaketa prozesu osoarekin lotuta dago, banaka zein kolektiboki. Prozesu horretan, informazioa, erabakiak hartzen diren espazioetan egotea, aukera desberdinei buruz kontsultatua izatea, erabakiak hartzearen parte izatea faktore bat da, parte hartze erreala eta aktiboa garatzea errazten duten faktoreak.


Abanto-Zierbenako Udala - Abanto Zierbenako Udalak, orain arte bezala, laguntza emango die 80 urtetik gorakoei, etxean babestuta egon daitezen\nAbanto Zierbenako Udalak, orain arte bezala, laguntza emango die 80 urtetik gorakoei, etxean babestuta egon daitezen\nAbanto Zierbenako Udalak 80 urtetik gorako herritarrei laguntzeko proiektuaren bigarren faseari ekin dio, eta, hala, su-detektagailuak jarriko ditu 40 etxebizitzatan baino gehiagotan.\n“Duela bi urte hasi ginen ke-detektagailuak instalatzen adineko herritarren etxeetan. Osotara, 169 aparatu jarri genituen 165 etxebizitzatan, eta, horrela, bakarrik edo 80 urtetik gorako beste pertsona batzuekin bizi diren 80 urtetik gorakoen kolektiboaren % 73ren premiei erantzun genien. Detektagailu horiek nola funtzionatzen duten aztertzen ari gara, baina urrats bat gehiago egin nahi genuen, kolektibo handi horren % 100 babesteko. Hori dela eta, 11.000 euro baino gehiagoko partida bat bideratu dugu horretarako. Gure adinekoak ahal bezainbeste babestea eta haiei laguntzea, konpromisoa baino gehiago, errealitatea da”, azaldu du Maite Etxebarriak, Abanto Zierbenako alkateak.\nAbanto Zierbenako Udalak “Bakarrik edo 80 urtetik gorakoekin bizi diren 80 urtetik gorako pertsonen beharrizan sozialak” azterlana egin zuen 2014an. Horren bidez, jakin genuen adinekoen 226 etxebizitzatik % 32k arrisku onartezinak zituztela suteen kontrako prebentzioari dagokionez. Horren harira, suteen kontrako egitasmo honen lehen faseari heldu genion. Ikerlanean aztertu ziren 165 etxeetan bizi ziren 202 pertsonak 79 eta 98 urte bitartekoak ziren; horien artetik, 141 emakumezkoak ziren, eta 61 gizonezkoak. 2014-2015eko lehen fasearen aurrekontua 24.853 eurokoa izan zen.\n“Abantoar guztien ongizatea izan behar dugu xede, Abanto Zierbenako parte diren pertsona guztien ongizatea. Kolektibo bakoitzak behar jakin batzuk ditu, baina denek dute garrantzi berbera, eta, ildo horretatik, gure herritarren bizi-kalitatea hobetzeko lan egiten dugu. Orain, konturatu gara 80 urtetik gorako pertsona gehiago daudela eta, beraz, haien etxeetan zerbait egin eta arriskuak saihestu behar direla. Etxebizitzetan maiz gertatzen dira ustekabeko suteak, eta, kasuotan, adinekoak kalteberagoak izan ohi dira. Bada, ke-detektagailuekin ezbehar horiek saihestu ditzakegu”, adierazi du Etxebarriak.\nGainera, krokis xeheak egingo dira, larrialdietan errazagoa izan dadin etxebizitzak hustea. Abanto Zierbenako Udalak adineko herritarren eskura jarriko du suteen kontrako doako zerbitzu hori. Zerbitzua eman ahal izateko, etxebizitzak aldez aurretik ikuskatu beharko dira; hortaz, argi identifikaturiko teknikarien talde bat prozesuari buruzko informazio-gutuna jaso dutenen etxera bertaratuko da. Guztira, 40 ohartarazpen-gutun baino gehiago igorri dira arriskua detektatu den etxebizitza horietara. Teknikarien taldeak behar diren ke-detektagailuak instalatuko ditu etxean, eta ez du inolako obrarik egin beharko horretarako.\n“Gure adinekoen segurtasuna eta ongizatea lehentasuna da Udal honentzat. Haien beharrizanei adi-adi egongo gara aurrerantzean ere, eta, beti bezala, lana eta irtenbideak eskainiko dizkiegu”, esan du alkateak, azkenik.


Abenduko zubia 2020 Sagardoetxean: "Gabon Giroan" - Sagardoaren Lurraldea\nAbenduko zubia 2020 Sagardoetxean: “Gabon Giroan”\nAza 30, 2020 Historia, Museoak 0 comments\nAbenduko zubian (abenduak 5-8) gabonetako ohitura zaharrak berreskuratuko dira Sagardoetxean. Herritarrek gabonetako pinua antzinan bezala sagar eta kandelekin apaindu, beren urte berrirako desioak zintzilikatu eta kandelak pizteko aukera izango dute, gabon giroan murgilduz.\nPinuak sagar eta kandelekin apaintzeko jatorri alemaniarra duen kristau usadio honek 1.400 urte baino gehiago dauzka.\nJatorriz, pinuak sagarrekin (tentaldiaren ikurra) eta kandelekin (argiaren ikurra) apaintzen ziren. Denborarekin, ordea, sagarrak eta kandelak bola, argi eta beste apaingarri batzuengatik aldatu dira eta haurrei opariak uzteko usadioa gehitu zaio.\nHala, herritar zein familiei, Sagardoetxeara gerturatzeko eta gabon giroko usadio honetan parte-hartzeko gonbidapena luzatzen zaie.\nDatak eta ordutegiak:\n· Abenduak 5 eta 7: 11:00-13:30 eta 16:00-18:00.\n· Abenduak 6 eta 8: 11:00-13:30\n· Jarduera hau doakoa da.


naiz: agenda - Lou Topet taldearen ‘Esnatu dira’ diskoaren aurkezpena\nLou Topet taldearen ‘Esnatu dira’ diskoaren aurkezpena\nLou Topet taldeak ‘Esnatu dira' diskoa aurkeztuko du Larrabetzun urriaren 27an. Zarauztar hauen proposamen musikalak atentzioa deitzen du daukan izaera sendoagatik. Hitz gutxitan, Zarautzek duen dotoretasun eta lasaitasuna transmititzen dutela esan daiteke.\nSoinu amerikar lasaietan oinarritzen dira, baina era berean euskal kantautoreen tradizioa modu sotilean barneratuz. Beraien soinu bereziekin giro lasai eta baltsamikoa lortzeko gai dira, baina halaber, momentu bizi eta erritmikoak ere islatzen dituzte beraien folk estiloaren oinarriak ahantzi gabe.


Erresistentzia errotu –\nZalantzarik gabe, azaroaren 20an Baionan iragan manifestazioa esanguratsua izan da. Hasteko, ukan duen garrantziagatik, hunkituak diren jendeengan eta gaietan egonezin gero eta handiagoa adierazi duelako. Esanguratsua, halaber, antolatzeko moldeagatik eta nabarmendu dituen ahotsengatik, lan handi baten erpina, edo, beharbada, etorkizuneko mobilizazio desberdinen abiapuntua.\nSan Andres plaza, manifestazioa hasi aitzin. / LOGEMENT ETXEBIZITZA/@LOGEMENTEH\nZentroan antolakunde zenbaitek osatu plataforma bat dago, politika zintzoagoak eta erregulatuagoak bultzatzeko palanka bat izan nahi duena, azken urteotako militantzia nagusien dinamikei segitzen dien planteamenduarekin, erakunde zibil erne eta egituratua izan nahi duena, hautetsi eta tokiko arduradunekin elkarlanean. Gai izanen da botere publikoei eragiteko, logika komertziala baino azkarrago izanik? Egindako ahaleginak merezimendu bat badu: galdera konplexu bati erantzun zehatzak ekarri nahi izatea. Eta, dagoeneko, hondamendia mugatzea ez litzateke gaizki. Agian emaitzak anbizioen parekoak izanen dira; nolanahi ere, abian jarri motor handi horrek posibilitate, ikuspegi eta eztabaida ugari irekiko ditu.\nAitzina egiteko aski? Dena ezin da laudorioa izan. Adibide gisa, Hazparneko auzapeza Baionako manifestaldi horretan errezibitzea, dakigularik zein diren bere herriko gazteek okupatu gaztetxetik kanporatzeko egin dituen ahaleginak, jabetza pribatuaren izenean eta irtenbide bideragarririk proposatu gabe: horra gauden egoera ulertzeko beste elementu bat. Beste behin, jaka ederrez jantzi oportunisten bandak herriaren ondoan agertzea atsegin du eta dantzara sartu da Euskal Elkargoko lehendakaria buru, neurri eta adierazpen merkeen truke. Logika hori taktika interklasistek eta mezu lisatuek errazten dute, jakina, are gehiago orain indarrean ezarria eta onartua denean. Agian, guztiz soziala den etxebizitzaren auzian, aukera zorrotzagoak pixkanaka txertatzeko beharrari erantzunen diote plataformako erakundeek; dinamikaren ardatz nagusia izan nahi dutenek eskaera horri erantzun beharko diote.\nHaiek ere badakite mugimendua anitza dela, plurala. Horrelakoxea da, eta gero eta gehiago izanen da. Hainbat lekutan garatzen diren eta dagoeneko batailak irabazi dituzten tokiko talde heterogeneoetatik hasiz, Urkoin bezala. Edo paisaia markatu duten okupazio horiek ernalduko dituzten umeak, bereziki BOST talde ohiaren segidan edo Donamartiriko 5Gren aurkako ekimen garailearen ondotik. Badira higiezinen agentzien erakusleihoetan maiz loratzen diren tindaketak ere, batzuetan hozka bat edo gehiago igotzeko irrikaz, pinturaz haratago joateko. Eta komunista-antifaxistek egiten duten azterketa binarioa, instituzioak arazoaren parte direla eta ez batere konponbidearen partzuer. Ziur aski, beste bultzada eta elkarte ahanzten ditut, zeren eta lur eta etxe krisi honetan Ipar Euskal Herriko militante eta jarraitzaileak eraldatzen eta zabaltzen ari baitira, hainbesteraino non segur den aipatu gabeak utzi ditugula. Aspalditik etsai komun bat behar zen, eta, batez ere, egoera larri bat, gordina, berriz ere orok elkarrekin martxan jartzeko, zatiketak baretzeko eta batasun gehixeago bilatzeko. Engaiatzen diren sektore guztiak indartuko direla espero dezagun, salbuespenik gabe.\nEkimen gurutzatuak ala antagonikoak? Oraingoz ezin da garbi erantzun, etorkizuna irekia baita. Hasierako lerroan jende asko dago asmo eta helburu desberdinekin, eta anitzek bere kaperarako predikatzeko joera dutela sendi da. Konbergentzia argirik ez den bitartean, tendentzia lehiakideek bide paraleloak hartzea desiragarria da, eraginkortasun-irizpide honekin: desberdintasunak modu adimentsuan artikulatzeko gaitasuna, urraketak saihesteko.\nNolanahi ere, taldekatze horizontaletan eta siglarik gabekoetan hobeto sentitzen garenentzat, aldi baterako edo denbora luzerako okupazioak, desobedientziak eta ekintza zuzen desberdinak gauzatzeko asmoak ditugunentzat, oraingo mikropolitiketatik atera eta hortzak egitea da kontua, helburua izanik irauteko antolatzea, poliki eta segurki. Puzzleko pieza ainguratua bihurtzeko, zertan eta noiz arte bakoitzak berea finkatzeko.\nBatzuek pentsatuko luketenaren aurka, lehentasuna ez da «libertitzeko» erradikaltasun-bilaketa bat. Bidean diren eraikuntzen edo zementuz bete proiektuen inguruan, ZADen edo Lur jazartzeen bezalako mugimenduei hurbiletik begiratuz sortuko diren gatazketan, goiz edo berant eragina izanen duten ekintza-bitarteko egokiak hautatzea planteatuko da. Ahal den neurrian, eta gure indar eta ahalmenez jabetzen garen heinean, mugimenduaren grabitate-zentroa mugitzea proposatzen dugu, erasokorragoa bihurtzeko, indarrean den sistematik kanpoko alternatiba gehiagorekin.\nBeste lurralde-proiektu bat asmatu behar da, eraldaketa sozial eta ekologiko sakonekoa, ekintzei eta hitzei beldurrik izan gabe, beti guk bezala pentsatzen ez duten lankideak kontuan hartuta.\nEredu baten aurkako borroka da, aberatsei erraztasun guztiak ematen dizkiena are aberatsago bilakatzeko, zigor gabe eta berdin gehiengo handiaren kalterako bada ere. Mutualitateak eta altruismoak sortzeko borroka da gurea, lurraren eta etxebizitzaren aldekoa, euskal herri-iraultzaren proiektua elikatzeko aurrekari bihur dadin, zendako ez, guztientzako doako etxebizitza eta lurzati batekin. Ez gehiago, ez gutxiago!\nErresistentzia errotu Erresistentzia errotu Erresistentzia errotu Erresistentzia errotu Erresistentzia errotu Erresistentzia errotu\nbaiona, Erresistentzia errotu, espekulazioa, Espekulazioari ez!, estrategia, etxebizitza, etxebizitza eskubidea, etxebizitza politika, Herri Mugimendua, instituzioak, Ipar Euskal Herria\nEtxebizitza eskubidearen aldeko militantea. "Suak eta hautsak. Herri borrokak Frantzian" liburuaren egilea.


Idiazábal (Argentina) - Wikipedia, entziklopedia askea.\nArtikulu hau Argentinako Idiazabal herriari buruzkoa da; beste esanahietarako, ikus «Idiazabal (argipena)».\n32° 49′ S, 63° 02′ W / 32.81°S,63.03°W / -32.81; -63.03Koordenatuak: 32° 49′ S, 63° 02′ W / 32.81°S,63.03°W / -32.81; -63.03\nIdiazábal Argentinako udalerri bat da, Córdoba probintzian dagoena, Unióneko Departamentuan. Ameriketara emigratu zuen Gipuzkoako idiazabaldar batek, Demetrio Jauregialtzo Albisu, gobernuari bere lursailak eskaini zizkion trenbidea bertatik pasatzeko. Bi baldintza jarri zituen: geltoki inguruan herri bat sortzea eta herriaren izena Idiazabal izatea.\nIdiazabal Argentinako Córdoba probintzian kokatua dago, probintzia hiriburutik 232 kilometrora, haren hegoekialdean. Idiazabalgo klima epela da eta urteko prezipitazioak 700 mmtakoak dira.\nGipuzkoako Idiazabalen sortua zen Demetrio Jauregialtzo Albisuk ameriketara joan eta bertan dirutza egin zuen, zerealen salmentan. Lursail handiak erosi eta gobernua trenbideak eraikitzen hasi zenean bere lursailak eskaini zizkion trenbidea bertatik pasatzeko. Bi baldintza jarri zituen: geltoki inguruan herri bat sortzea eta herriaren izena Idiazabal izatea.\nTrenbideak herriaren garapena ahalbidetu zuen baina 1978an pasatu zen bidaiarien azken trenarekin garapen horrek behera egin zuen.\n2001eko datuen arabera 1.567 biztanle ditu Idiazabalek.\nHerriko jaiak irailaren 12an ospatzen dira.\nMultimedia: Idiazábal (Córdoba)\nEuskal toponimia Ameriketan\nOrriaren azken aldaketa: 18 apirila 2020, 18:45.


Wang Qi soldadu ohiaren gerraoste luzea | El Diario Vasco\nWang Qi soldadu ohiaren gerraoste luzea\n«Etxean nago», esan zuen Wang Qik Txinara iristean.\n1963an, India eta Txinaren arteko mugan soldadu zela, kanpamentutik urrundu eta 'etsaiaren' lurretan sartu zen konturatu gabe; 54 urte eman ditu Indian, jaioterria ezin itzulita\nM. IMAZ Jueves, 16 febrero 2017, 18:54\nInor gutxi akordatzen da 1962ko India eta Txinaren arteko gerraz. Bertsio labur eta azalekoan, esan daiteke Txinak Tibet inbaditu ondoren, Indiak Dalai Lamari eskainitako sostenguak gaiztotutako giroan, eztanda egin zutela zenbait hamarkadaz lozorroan-edo mantendutako bi erraldoien arteko muga-liskarrek. Gehiago laburtzeko: gerra hilabetez luzatu zen, eta Txinak irabazi zuen. Bi herriok elkarri mesfidantzaz begiratzen jarraitu badute ere, biek eman zuten amaitutzat gerra.\nWan Qi soldadu ohi txinatarrak, ordea, aste honetantxe eman ahal izan du itxitzat pasarte hura, 54 urte Indiatik ezin irtenda ibili ondoren joan den ostiralean lortu baitzuen jaioterrira itzultzea. Wan Qiren istorioa ez da II. Mundu Gerra amaitua zela jakin edo ohartu gabe Pazifikoko uharteetan bakartuta hamarkadak eman zituzten soldatu japoniar horienak bezain ikusgarria. Gehiago du amesgaizto burokratikotik.\nGerraren biktima baino, alegia, gerraostearena izan da da Wang Qi. Gerraoste luze-luze batena. Izan ere, gerra amaitutzat jo arren muga inguruak ez ziren zeharo baketu, eta herrialde biek eutsi zioten presentzia militarrari. 1963an, gerra bukatu eta gutxira, muga gatazkatsuaren ondoan zegoen destakamentu bateko kide zen Wang Qi. Halako batean, paseo bat emateko asmoz, kanpamentutik urrundu zen eta, konturatu gabe, muga zeharkatu zuen, Indian barneratuz, 'etsaiaren' lurretan. Gurutze Gorriak aurkitu zuen, eta Indiako armadaren esku utzi.\nEspioitzat hartuta, sei urte igaro zituen kartzelaz kartzela. Libre utzi zutenean egin zuen topo aurrez aurre burokraziaren mugarekin: ez zeukan pasaporterik eta, ez zenez indiarra, ezin zuen bisarik eskatu Txinara bidaiatzeko. Linbo moduko horretan harrapatuta, Indiako emakume batekin ezkondu zen, Madhya Pradesh estatuan jarri zen bizitzen eta familia osatu zuen bertan. Errotari bilakatuta, nahiz eta pobrezia izugarrian bizi lortu zuen familia aurrera ateratzea eta, nolabait, bizimodu normal samarra egitea 'etsaiaren' herrialdean. Hala ere, hor zegoen herrimina, eta Xuezhainango senideei idazten zizkien eskutitz ugarietan beti azaltzen zuen Txinara itzultzeko gogoa. 2006an hil zitzaion 40 urtez ikusi gabe zeukan ama, eta orduan ere ezin izan zuen bidaia egin.\n2013an, azkenean, lortu zuen pasaporte txinatarra. Indiak, baina, ez zion baimenik ematen familiarekin batera Txinara bidaiatzeko.Istorioa nazioarteko hedabideetara iritsi zenean, jarrera aldatu zuten India eta Txinako funtzionarioek, eta gauzak konplikatu beharrean erraztu egin zizkioten. Hala, azkenean lortu zuten bidaia baimena Wang Qik, alabak, semeak, errainak eta biloba batek. Emaztea ez da taldera bildu, gaixorik baitago.\nShaanxi probintziako Xuezhainan herrian pankarta handi bat zeukan zain Wang Qik: «Ongi etorri, soldadu, luzea izan duzu bidaia». Anai-arrebak ere zain zeuzkan, eta malkotan egin zioten harrera. «Azkenean, etxean nago», esan zuen berak.\nEl Parlamento Europeo pide que los robots tengan un «botón de la muerte» La lista de espera para operarse en Osakidetza se mantiene en 50 días


Zapatuan azoka txikiak ateak irekiko ditu beste behin ere — Mutrikuko Udala\nZapatuan azoka txikiak ateak irekiko ditu beste behin ere\nZapatuan azoka txikiak ateak irekiko ditu beste behin ere Beheko plazan herriko hainbat ekoizlek sasoiko produktuak eskuratzeko aukera esakiniko dute; gaztaina erreak ere banatuko dira borondatearen truke. https://www.mutriku.eus/eu/albisteak/zapatuan-azoka-txikiak-ateak-irekiko-ditu-beste-behin-ere https://www.mutriku.eus/eu/albisteak/zapatuan-azoka-txikiak-ateak-irekiko-ditu-beste-behin-ere/@@download/image/7474-49722.jpg\nBeheko plazan herriko hainbat ekoizlek sasoiko produktuak eskuratzeko aukera esakiniko dute; gaztaina erreak ere banatuko dira borondatearen truke.\nZapatuan azoka txikia egongo da 09:00etatik 14:00etara, Beheko plazan. Herriko ekoizleek hainbat sasoiko produktu jarriko dituzte aukeran.\nOhi bezala, bertan egongo dira Mutrikuko Ibiri, Aritza, Antia, Basailun baserrietako produktuak, Iratxe loredendako loreak, Ondarek prestatutako kontserba eta mermeladak eta aurten Idiazabalgo Gazta Eguneko lehiaketa irabazi duen Goienetxe baserriko gazta ere egongo da.\nAurreko hilean bezala, oraingoan ere, Sagarminako fruta postua eta Julian Villenak Mutrikuko Armetxako auzoko erlauntzetan egindako eztia ere bertan egongo dira.\nGainera, sasoiko produktu bereziak dastatzeko aukera ere egongo da. 12:00etatik 14:00etara gaztain erreak jateko aukera ere egongo da Beheko Plazan. Herritarrek ez dute ezer ordaindu beharko, baina borondatea emateko aukera edukiko dute.


Ikasturtearen aldaketa - eCampus - UPV/EHU\nBerreskuratu eGela 21/22an aurreko ikasturteko segurtasun kopiak\neGela 20/21 segurtasun kopiak\nSegurtasun kopiak beste baten esku jartzea\n2021/22 ikasturte aldaketa: eGela 2020/21 eta 2021/22 ikasgela birtualak\nIkasgela Birtualen Kudeatzailea eta eGela: ikasturte desberdinetako ikasgela birtualak instantzia berean daude eskuragarri\nIkasgela birtualen kudeaketa (alta eman, bateraketa, edukiak kargatu…), Gela Birtualen Kudeatzailea-ren bidez egin daiteke, gestion.ehu.es/gav/ helbidetik:\n2021eko ekainaren 17tik aurrera, irakasleek eGela 2021/22 ikasturteko gela birtualak alta eman ditzakete Gela Birtualen Kudeatzailearen bidez, GAUR-en 2021/22 ikasturterako irakaskuntza enkargua grabatuta izanez gero.\n2021eko ekainaren 30era arte, 2020/21 ikasturteko gelak kudeatzen jarrai daiteke; beraz, ekainaren 17tik 30era arte Kudeatzailean bi ikasturteetako irakasgaiak agertuko dira.\n2021/22 ikasturteko gelak 2022ko ekainera arte kudeatu ahal izango dira.\neGela-n lan egiteko ikasturte desberdinetako gela birtualetara sar daiteke https://egela.ehu.eus/ URL generikotik:\nGelak 2020/21: eskuragarri ikasle eta irakasleentzat 2021eko irailaren 30era arte. 2021eko urriaren 1etik aurrera ikasleak ezin izango dira sartu eta irakasleak sartu eta kontsultatu ahal izango dute, baina hauek ezin izango dute editatu.\nGelak 2021/22: 2021eko ekainaren 17tik aurrera, irakasleek gela birtual hauetan lan egin dezakete, Gela Birtualen Kudeatzailearen bidez ikasgela birtualak aktibatuz gero.\nItxita dagoen ikasturteko gelak 2019/20: Ikasleak ezin dira sartu. Irakasleek kontsulta moduan bere ikasgelak ikus ditzakete. Ezin dute ikasgeletan editatu.\nBeraz, 2021eko ekainaren 17tik irailaren 30era arte ikasleek eta irakasleek 20/21 eta 21/22 ikasturteetako ikasgela birtualeetan lan egin dezakete.\n*OHARRA: Titulazio Berezkoen kasuan, eGela 20/21 ikasgela birtualak 2021eko azaroaren 30ra arte daude, irakasle eta ikasleetzat, lan egiteko eskuragarri (irailaren 30 ordez).\neGela: gelak "Martxan", "Etorkizunean" edo "Iraganean" sailkatuta daude eGela-n\neGela-n ikasgela birtual guztiek hasiera data daukate (iraila edo urtarrila), ikasturte bakoitzaren oinarrizko egutegia eta irakasgai motaren arabera (lauhilekoa, urtekoa); eta bukaera data ere, uztailaren 31a lehenetsiz. Data hauek dira ikasgela birtuala "Martxan", "Etorkizunean" ala "Iraganean" sailkatutzea bideratzen dutenak.\n"Martxan", "Etorkizunean" ala "Iraganean" sailkatuta egoteak ez dauka inolako eraginik lan egiteko ala kontsultatzeko eskuragarri egotearekin. Ikasturte bakoitzean lan egin daiteke (editatu) uztailetik irailera.\nGelak 2019/20: bukaera data 2020ko uztailaren 31a da. Guztiak "Iraganean" sailkatuta daude.\nGelak 2020/21: bukaera data 2021eko uztailaren 31a da. Beraz, "Martxan" saikatuta azaltzen dira data honetara arte eta 2021eko abuztutik aurrera "Iraganean" agertuko dira. Nahiz eta "Iraganean" sailkatuta egon, eskuragarri daude, ikasle eta irakasleentzat, 2021eko irailaren 30era arte.\nGelak 2021/22: hasiera data 2021eko irailean ala 2022ko urtarrilean daukate, 2. lauhilekoak baldin badira. Beraz, "Etorkizunean" saikatuta agertuko dira.\n2021eko ekainetik 2022ko otsailera arte, ikasgelak 20/21 eta ikasgelak 21/22 horrela saikatuko dira:\neGela plataforman "aginte panela" atalean ikus daitezke "Martxan", "Etorkuzunean" eta "Iraganean".\nLABURPENA: eGela-n ikasgela birtualen sailkapena eta lan egiteko edo kontsultatzeko eskuragarritasuna\n*OHARA: Titulazio Berezkoen kasuan data hauek urriaren 30a eta azaroa dira (irailaren 30a eta irailea ordez).


Meza Caracasko EEan honakoen alde: B. Gerrikaetxebarria, Eduardo Elvira, Fco Ormaechea, Teresa Echeandia\nNafarroako Gobernuak akordioa sinatu du Peru-ko Piura-koarekin, elkarren arteko loturak sendotzeko\nNafarroako Gobernuko presidente Miguel Sanzek eta Peru-ko Piura Eskualde Gobernuko Cesar Trelles-ek lankidetza hitzarmen bat sinatu dute joan den astelehenean Iruñean, bi alde sinatzaileen intereseko diren jarduerak batera garatzeko eta, era horretan, dauzkaten lotura historiko, kultural eta ekonomikoak sendotzeko, Nafarroako Gobernuak ohar batean kaleratu duenez. Sinaketa, Piurako ordezkaritza batek, gobernuburua tarteko, Nafarroara egin duen bisitaldiaren barnean gauzatu da.\nEuskalKultura.com-ek Arantzazu Amezagaren 'La txalupa de Radio Euzkadi' liburua zozketatuko du bere irakurleen artean. Liburuak, frankismo garaian Venezuelatik Euzkadi Irratiak egiten zituen emanaldien historia egiten du, idazlea beraren eta bere senar izan zen Pello Irujoren ekimenarekiko ekarria errepasatuz. Zozketan parte hartu nahi dutenek, aski dute e-mail bat bidaltzea euren izena eta helbidea ipinita. Bestalde, aldaketa baten berri harpidedunentzat: gaurtik hasita, buletinaren bidalketa goizeko 6etara aurreratu da, Euskal Herriko ordua. Erabakia hartzerakoan, irakurleen iritzi eta iradokizunak hartu dira gehienbat kontuan.\nEstatu Batuetan artzain ibili ondoren sorterriratu ziren 'amerikanoek' urteroko bilkura egin dute Sunbillan\nSunbillako Ulibeltzak elkartea izan da maiatzaren lehenean, Ameriketan artzain ibili ziren herritarren biltokia. Hogeita hamar 'amerikano' bildu dira urtero bezala maiatzaren lehenean Estatu Batuetako mendebaldean pasa zituzten urteetako pasadizo eta bizipenen kontu kontari. Eguna elkartean bertan eginiko 'amerikar' moduko gosari batekin hasi zen, mendiko ibilbideak eta bazkaria eta afaria ere bildu zituen egun osoko egitarauan. Aurtengoan, Jesus Goldaraz apezaren hutsunea nabaritu zen, azkeneko urte luzeetan urtero parte hartutakoa baitzen Sunbillako ospakizun honetan. Aurtengoan hogeita hirugarren urtea bete du.\n« Aurreko 10 elementuak Hurrengo 6 elementuak » 1  3


Kutxa Kultur Gauak | Noir Socha - Kutxa Kultur\n“Noir Socha” Frantsesa? Txekiera? Izan zitekeen, baina ez. John Koening idazlearen “Socha” neologismotik (‘The Dictionary of Obscure Sorrows’) abiatu da laukote goierritarra bere proiektua zein EP berria izendatzeko. ‘Berria’ komatxoen artean, bere partaideak urteetan zehar Gipuzkoako musika eszenako talde eta proiektu ezberdinetan luze arituak baitira. Patxadaz landua eta euren jatorri eta influentziei omen egiteko asmo hutsez, lau musikariek ustekabean hartzen gaituen EP biribila aurkeztu digute.\nBildumak berezko nortasuna badu ere, 90. hamarkadako eszena alternatiboaren DNA nabari zaio. Stone Temple Pilots, Radiohead edota Pearl Jam datozkigu burura EPa osatzen duten 5 kantuak entzuteaz bat. Grunge dira grunge izan gabe. Gary Clark Jr. edo Alabama Shakes gogora dakartzan hegoaldeko riff urratuek ordea beste bide batzuetatik eramaten gaituzte. Batzuetan Michael Kiwanuka-ren giro epeletara hurbiltzen gara; besteetan Jeff Buckley-ren Grace-en zantzu garbiak igartzen dizkiogu Joseba Basarteren ahotsaren kalitatean zein kantuen egituretan. Izen nabarmenegiak badirudite ere, dagokion testuinguruan kokatzen dute Iban Martin “Lemy”-ren (Agosto Estudios, Belauntza, Gipuzkoa) soinu eta ekoizpen lan bikainak zein Oihan Lizasoren (2Noisy Estudio, Azpeitia, Gipuzkoa) masterizazio apartak.\nBiak ala biak funtsezkoak izan dira Noir Sochak EP honekin erdietsi nahi izan duen helburua betetzeko; 5 pistako bilduma bat, bat-bateko soinuduna eta aldi berean sakontasunez landutakoa. Zuzenean eta etenik gabeko hartualdietan grabatua, ez da oharkabean igaroko jorratzen dituen musika-genero zaleen artean, haien erreprodukzio-zerrendetan tartexo bat eginez ziur.\n“Liburu Gaztea Booktrailer 2022” lehiaketako sari-banaketa


Azpeitiako “Arkupehotsak” ekimenean izen-emateko epea zabalik | Nontzeberri\nHasiera/MUSIKA/Azpeitiako “Arkupehotsak” ekimenean izen-emateko epea zabalik\nAzpeitiako Kulturaz kooperatibak Arkupehotsak ekimenenaren bidez musikari berriei plaza bat eskaini nahi die.\n“Sortzaile askok hilabeteak daramatzate eszenatokira igotzeke, are gehiago talde txikien kasuan. Baina txikitik egiten den inurri lana izaten da funtsezkoena. Eszenaren iturririk aberatsena da, anitza, gertukoa eta muinetik sortutakoa delako. Eta, ez idortzeko, mimoz zaindu beharra dago. Badakigu egoera dela eta lan gehiago ekarriko duela ekimena garatzeak, pazientzia eta indarra beharko ditugula, baina Sanagustingo arkupea soinu berrian plaza izaten jarraitzea nahi genuke. Aurreko edizioan bezala, izen-emate epea irekia izango da.”\nEkimenaren helburuak oso argiak dira: musika sortzaile berriei nahiz garatze bidean dauden musika proiektu berriei plaza duin bat eskaintzea; herriko, eskualdeko eta oro har Euskal Herriko sortzaileen dinamika aktibatzea; euskarazko sorkuntzarako baliabideak jarri eta euskal musikari hedapena ematea; musika sortzaile berrien erreferentzia puntu bat izatea; eta inguruan dauden sortzaileak balioan jarri eta euren jardunerako tresnak eskaintzea.\nIdeia da Azpeitiako Sanagustin kulturguneko programazioaren baitan modu jarraian kontzertuak eskaintzea, asteburuetan. Parte hartzen duten taldeak aukeratzeko orduan euskaraz kantatzea kontuan hartuko da, eta abesten den hizkuntza edozein izanik ere euskarak lehentasuna izango du aukeratzerakoan. Gainera aukeratuak izango diren taldeei kontzertua emateko abagunea, ekipamendu osoa, afaria eta promozioa eskainiko dizkiete, eta bidaia gastuak ordainduko dira. Horretaz gain, talde bakoitzaren kontzertuko abesti batekin zuzeneko bideoa grabatuko dute eta kontzertu bakoitzaren argazki album bat egingo da.


Arreta soziosanitarioan lan egiteko titulazio zehatz bat beharko da 2015etik aurrera - Debagoiena - Goiena.eus\nArreta soziosanitarioan lan egiteko titulazio zehatz bat beharko da 2015etik aurrera\nAmaia Txintxurreta 2014-01-10 15:41\n2015. urtean titulazio berezi bat beharko dute pertsonentzako etxez etxeko arreta soziosanitarioa eskaintzen duten langileek eta baita erakunde sozialetan mendekotasuna duten pertsonentzako arreta soziosanitarioa eskaintzen duten langileek ere. Titulazio hori baliozkotu edo konbalidatu nahi dutenak, Aretxabaletako Lanbide Heziketa eskolara joan beharko dira hilaren 17a baino lehen.\nTitulazio hori ez dutenek baina aurretik ateratako titulazioak badituztenek edo ziurtatutako lan esperientziak ere badituztenek, titulu berri hori baliozkotu edo konbalidatu beharko dute, eta horretarako, dispositibo bat jarri dute martxan. Datorren eguena baino lehen, hau da, hilak 17 baino lehen, Aretxabaletako Lanbide Heziketako eskolara joan beharko dira konbalidazioak eskatu nahi dituztenek. Dispositiboaren helburua da orain arte formazioa jaso dutenei edo lan esperientzia izan dutenei orduak konbalidatzea.\nLanbide Heziketa eskolan egin beharko da hori esan moduan, goizeko 8:30etatik arratsaldeko 17:30ak bitartean. Konbalidazio hori eskatu nahi dutenek, beraz, ziurtagiriak eraman beharko dituzte orain arte izandako prestakuntza formala edo lan esperientzia kontuan hartzeko.\nPertsona batzuei gertatuko zaie ez dietela guztia konbalidatuko eta egoera horretan daudenendako, Aretxabaletako Lanbiden moduluak eta kurtsoak jarriko dituzte.\nElena Molinak adibidez, 20 urte darama nagusiak zaintzen eta azken 15 urtetan etxez etxeko zerbitzuan dihardu lanean Udal langile moduan. Azaldu du horretan lanean dauden pertsona ugari daudela eta bakarrik 400 plaza atera dituztela Euskadin: “Tribunalaren dispositiboa bi aldiz bakarrik atera da azkenaldian eta Euskadin etxez etxeko zerbitzuan langile asko gaude. Ezin izango gara sartu guztiok, izan ere, orain adibidez Euskadin 400 plaza atera dituzte eta ez dakit guztiok sartu ahal izango garen. Eta gero, ematen dituzten kurtsoak gehienez 12 lagunendako izaten dira eta asko gara. Ez dakigu ea 2015erako guztiondako nahiko dispositibo aterako dituzten edo ez .”\nHala ere, Aretxabaletako Udaletik prestutasun handia eta laguntza jaso dutela adierazi du. Izan ere, esan du Udalak hitza eman diela eurendako kurtsoak eskaintzeko. Baina bestetik, arduratuta ere badaude: “Noski arduratuta gaudela, izan ere, 20 urte honetan lanean egon ostean eta curriculum on bat edukita -ez dugu hondamendirik egin- nik ez dut esaten gu ez birziklatzeko. Nik uste dut ikastea eta hobetzea oso ondo dagoela baina ez eskaera horrekin. Ez badugu ateratzen titulazioa 2015erako kalera joango gara”.\nGogoratu, beraz, titulazio hori konbalidatu nahi dutenak Aretxabaletako Lanbide Heziketa eskolara joan beharko direla euren ziurtagiriekin hilaren 17a baino lehen.


[eibar] Eibar eta kotxeak\nAs, Ots 12, 09:36:19, CET 2019\nAurreko mezua (harian): [eibar] Eibar eta kotxeak\nHurrengo mezua (harian): [eibar] Framadate (lehen:afarimetroa)\n> Non dago margo pote pare batekin peatonalizazioak bultzatzen zituen Mendicute? ;-)\nHemen!!!! Hori egin nahi dut kotxeak kaleetatik kendu ta aparkalekuetan sartuta! ;-)\n> Hau idatzi du Josu Mendicute (josumendicute a bildua gmail.com) erabiltzaileak (2019 ots. 11, al. (15:26)):\n>> Kaixo Gari:\n>> Hiri ereduaz eta mugikortasunaz idazten duzun bakoitzean zurekin bat etortzen naiz. Baina uste dut gauza bat eta bestea ez direla inkonpatibleak.\n>> Nire ustez hiriguneko kaleetan autoek protagonismo larregi dute. Espazioa konkistatu dute hamarkada batzutan. Eta uste dut badela garaia Eibarren horri buelta emateko. Kaleak pertsonentzako izan behar dira.\n>> Hori esanda, nire iritzia da autoak trama urbanotik atera egin behar direla eta, horrekin batera, beste  mugikortasun eredu bat sustatu. Erdigunetik aparkalekuak kendu eta periferietan aparkaleku aukerak eman. Zailtasunak jarri kaleetatik autoz aritzeko eta erraztasunak, berriz, oinezkoari.\n>> Adibidez: Matsarian aparkaleku erraldoi bat egin eta Errebalen, Ibarkurutzen, Urkizun, espaloiak zabaldu, kaleak itxi edo, gutxienez, gehienezko abiadura jeitsi benetako koexistentzia gune izateraino (10 km/h?). Konponbide integral bat: aparkalekuak sortu bai, baaina ez San Juan edo Bidebarrieta kaleetan egin duten moduan. Hori atzera egitea izan da eta batzuk oso argi esan genuen ez gentozela horrekin bat.\n>> Aparkalekuak sortzeaz hitz egiten dugunean, badaude horren inguruko ikuspegi anitzak. Eta nik, EAJren ordezkari naizen aldetik, aparkalekuak sortu nahi ditugula esaten dut hain zuzen ere gure kaleetatik autoak kendu ahal izateko.\n>> Hau idatzi du Gari Araolaza (gari a bildua eibar.org) erabiltzaileak (2019 ots. 11, al. (14:51)):\n>>> Aste honetako ...eta kitton, Leire aparkalekuen harira sartu eta Errebaleko proiektura iritsi da.\n>>> Leire, ados zurekin: aparkaleku eta kotxeen kopuruak Eibarren ez datoz bat. Aparkaleku baino kotxe gehiago daukagu.\n>>> Kontua da ea motzean jardun behar dugun aparkaleku faltaz kejaka (eta toki berriak sortzen), ala urrunago begiratu eta pentsatu behar dguun zer egin behar den hemendik 10 urtera Eibarren kotxe gutxiago egoteko. Ez dakit 100, 1000 edo 10000 kotxe gutxiago izango diren, baina gaur baino kotxe gutxiago nahi ditut nik, eta ez aparkaleku gehiago.\n>>> Bitartean, kotxea dugunok pentsatu beharko dugu zer egin, aparkalekua erosi, garraio publikoa gehiago erabili, bizikletan hasi edo dena delakoa.\n>>> Nik aukeran nahiago dut aparkaleku gehiago ez egitea eta kotxe gutxiago egotea, eta norabide horretan dabiltza hiriburu aurreratu guztiak.\n>>> Aparkalekuak gutxitzea da herri eta hiri gehienetako joera eta nere ustez hori da bidea. Kezkatzen nau Eibarren bai PSOE eta bai PNV-ren adierazpenetan "aparkaleku gehiago" hitzak onura moduan entzuten ditudalako.\n>>> Gari, kotxeduna